Mengendurkan sentimen Islamofobia yang keterlaluan

Tragedi pembunuhan sebuah keluarga Muslim di Kanada yang telah berlaku baru-baru ini, sangat memberi kesan kepada semua pencinta kedamaian dan keharmonian di seantero dunia.

Ketika diketahui bahawa kemalangan itu adalah suatu pembunuhan yang disengajakan, bukan sahaja umat Islam terkesan dengan agenda tidak perikemanusiaan yang dilakukan penjenayah itu, tetapi mereka yang bukan beragama Islam yang sukakan keamanan turut bersolidariti dengan apa yang terjadi.

Pada Selasa lalu, Perdana Menteri Kanada, Justin Trudeau mengecam apa yang disebutnya sebagai serangan pengganas setelah empat ahli keluarga Muslim terbunuh disebabkan sebuah trak yang melanggar mereka pada Ahad.

“Pembunuhan ini bukanlah satu kemalangan. Ini adalah serangan pengganas yang didorong oleh kebencian di hati,” kata Trudeau dalam ucapannya kepada Dewan Rakyat.

Penyerang ditangkap dan didakwa dengan empat tuduhan pembunuhan yang dirancang. Dalam pada itu, polis Kanada mengesahkan empat ahli keluarga Muslim terbunuh dalam serangan trak yang dirancang.

Serangan itu berlaku di London, Ontario dan satu-satunya ahli keluarganya yang masih hidup, seorang kanak-kanak berusia sembilan tahun sedang dirawat di hospital kerana cedera parah.

Pihak berkuasa telah mengemukakan empat tuduhan pembunuhan dan satu tuduhan cubaan membunuh terhadap seorang lelaki Kanada berusia 20 tahun.

Pihak berkuasa negara itu menyatakan ini adalah serangan terburuk ke atas Muslim Kanada sejak pembunuhan enam orang Islam di sebuah Masjid Quebec City pada tahun 2017, yang mana Alexandre Bissonnette seorang mahasiswa Perancis-Kanada berusia 29 tahun waktu itu, menjadi suspek tunggal kes ini.

Bissonnette dikenakan tuduhan melakukan pembunuhan terancang terhadap enam jemaah di masjid itu dan pihak berkuasa Kanada pada Isnin (30 Jan 2017), dan Trudeau menyifatkan ia sebagai serangan pengganas.

Bissonnette yang menembak mati enam anggota jemaah masjid itu telah dijatuhi hukuman penjara seumur hidup oleh mahkamah pada 8 Februari 2019, perlu menunggu selama 40 tahun, lebih lama berbanding kebiasaan sebelum dibenarkan memohon parol.

Dalam keputusan tersebut, Hakim Francois Huot menolak permohonan pendakwaan bagi hukuman penjara selama 150 tahun, yang paling lama dalam sejarah Kanada jika ia diluluskan, dengan menyatakan:

“Mengenakan pembunuhan dengan hukuman yang melebihi jangka hayatnya, adalah hukuman yang kejam dan luar biasa di bawah undang-undang Kanada.”

Namun dengan tegasnya, beliau turut mengambil kira kebencian pembunuh itu yang meluap-luap terhadap orang Muslim.

“Kamu membunuh enam rakan senegara anda kerana mereka berbeza daripada kamu. Dengan kebencian dan sikap perkauman, kamu telah memusnahkan kehidupan mereka, kehidupan kamu dan kehidupan ibu bapa kau, dan jenayah yang kamu telah lakukan sewajarnya menerima kecaman yang tertinggi ,” kata Huot ketika menghakimi kes tersebut.

Bissonnette telah melancarkan serangan yang dipercayai telah dipengaruhi ideologi nasionalis dan ketuanan kulit putih untuk melakukan pembunuhan yang tidak wajar dan berdarah ini yang cuba menggugat nilai-nilai asas masyarakat.

Apa yang pasti, serangan di Pusat Kebudayaan Islam Quebec dalam kawasan kejiranan Sainte-Foy di bandar raya tertua di Kanada, akan terpahat dalam sejarah Kanada dalam tulisan darah sebagai salah satu tragedi paling buruk di negara itu.

Begitulah, masih terdapat manusia yang menjadikan agama orang lain sebagai masalah. Maka, perkara-perkara yang tidak diingini seperti ini terjadi.

“Kami percaya mangsa-mangsa ini menjadi sasaran kerana mereka adalah Muslim,” kata Pengarah Detektif Paul White.

Dalam pada itu, beliau turut mengatakan bahawa pihak polis sedang meneliti kemungkinan tuduhan keganasan yang dipercayai sebagai jenayah kebencian agama.

Insiden prejudis atau kebencian berlandaskan sentimen Islamofobia kembali semakin membimbangkan di beberapa negara

Oleh yang demikian, sebagai umat Islam di mana pun berada, kita seharusnya berusaha mengenalkan Islam dengan cara kasih sayang dan menebarkan segala kebaikan agar sentimen agama ini dapat ditangani.

Boleh jadi, dengan usaha-usaha itu dapatlah isu-isu kesalahfahaman tentang Islam dapat dijelaskan dengan sebaiknya.

Mangsa yang terbunuh adalah dua wanita berusia 74 dan 44 tahun, seorang lelaki berusia 46 tahun dan seorang remaja berusia 15 tahun.

Polis mengatakan seorang kanak-kanak berusia sembilan tahun dengan kecederaan yang sangat serius tetapi tidak mengancam nyawa, masih terlantar dan menerima rawatan di hospital.

Polis mengenal pasti suspek sebagai Nathaniel Feltman, berusia 20 tahun berasal dari London. Dia ditangkap di sebuah pusat membeli-belah yang jaraknya, 6 kilometer dari tempat tragedi itu berlaku.

Pengarah siasatan jenayah negara itu mengatakan bahawa belum dikenal pasti adakah suspek mempunyai kaitan dengan kumpulan kebencian atau pengganas tertentu.

“Setelah diselidiki, tidak terdapat kaitan atau hubungan tertentu antara suspek dengan mangsa,” jelasnya sambil memberitahu bahawa suspek memakai jaket yang kelihatan seperti baju besi ketika ditemui.

Sebelumnya, trak hitam itu dilihat muncul di tepi jalan di Hyde Park Road kira-kira pukul 8.40 malam waktu tempatan pada hari kejadian itu.

Manakala seorang saksi memberitahu media negara itu, CTV News bahawa dia harus menutup mata anak perempuannya yang masih kecil agar dia tidak melihat situasi yang menakutkan itu.

“Keadaan itu sangat huru-hara. Ramai yang berlari menyelamatkan diri, selain ada yang berusaha menghubungi ambulans ke tempat kejadian,” kata Paige Martin, seorang saksi lain.

Menurut bancian 2016, bandar London, kira-kira 200 kilometer di barat daya Toronto, penduduknya semakin bertambah. Bancian tersebut juga mendapati bahawa satu daripada lima penduduknya dilahirkan di luar Kanada, manakala warga Arab adalah minoriti terbesar di rantau ini, diikuti oleh mereka yang berasal dari Asia Selatan.

Ketua Menteri Ontario, Doug Ford adalah antara mereka yang berkabung berikutan situasi yang terjadi.

“Kebencian dan Islamofobia tidak memiliki tempat di Ontario,” ujarnya tegas melalui ciapan Twitternya selepas kejadian itu.

Dalam perkembangan berkaitan, Perdana Menteri Trudeau turut menzahirkan rasa sedih dan ngeri dengan tragedi itu.

“Kepada orang yang disayangi, mereka yang mengganas oleh tindakan kebencian semalam, kami ada di sini untuk anda,” simpati yang dinyatakan melalui Twitternya.

Datuk Bandar kota London, Ontario, Ed Holder pula berkata:

“Ini adalah tindakan pembunuhan besar-besaran yang dilakukan terhadap umat Islam terhadap warga London, kerana kebencian yang tidak dapat diungkapkan.”

Beliau menyatakan demikian dalam satu kenyataan kesedihan yang sangat mendalam bagi pihak semua warga London.

“Kami berkabung untuk keluarganya, yang mana tiga generasi kini telah dibunuh,” tambahnya lagi, bagi merujuk kepada seorang kanak-kanak yang cedera parah, yang masih hidup.

Berikutan itu juga, Datuk Bandar itu telah mengarahkan bendera negara diturunkan setengah tiang di City of London sebagai tanda berkabung selama tiga hari.

Majlis Nasional Muslim Kanada mengatakan dalam satu kenyataannya bahawa pembunuh tersebut harus menghadapi tuduhan sebagai pengganas.

Majlis itu menyatakan bahawa sejak tragedi tembakan di Masjid Quebec sejak empat tahun lalu, jenayah kebencian agama semakin meningkat di Kanada.

“Kami menyeru undang-undang yang lebih keras dan tegas untuk hukuman Islamofobia. Lihatlah, ini adalah orang yang tidak bersalah yang dibunuh hanya kerana mereka beragama Islam,” kata seorang peguam Nawaz Tahir dan seorang wakil masyarakat Islam semasa sidang media.

Menurutnya lagi, Muslim Kanada akan berdiri teguh menentang Islamofobia.

“Kami akan berdiri teguh menentang keganasan dengan iman, cinta dan keadilan.”

Majlis Eropah menterjemahkan Islamofobia sebagai “ketakutan atau pandangan prejudis terhadap Islam, umat Islam dan hal-hal berkaitan dengan Islam.”

Majlis Eropah turut menghuraikan bahawa Islamofobia sama ada melalui manifestasi dalam bentuk diskriminasi harian atau bentuk yang lebih ganas sebagai pelanggaran hak asasi manusia dan ancaman terhadap perpaduan sosial.

Tidak terkecuali, ia juga berlaku di negara ini, sebagaimana kata pengamal undang-undang yang juga Ketua Biro Undang-undang dan Hak Asasi WAFIQ serta Setiausaha Kehormat MACSA, Puan Fatihah Jamhari dalam kolum Perspektif yang disiarkan di Sinar Harian pada 16 Mac 2020 lalu,

“Lebih unik di Malaysia, takrifan kaum Melayu diikat rapi sebagai seorang yang beragama Islam. Namun, itu tidak menghalang ramai rakyat Malaysia walaupun berbangsa Melayu dan beragama Islam untuk turut terpalit dengan sentimen prejudis dan kebencian terhadap Islam.”

Daripada kebanyakan kes yang dilaporkan, disiasat dan akhirnya dibawakan ke mahkamah, jelas menunjukkan bahawa sama sekali tidak mustahil untuk seorang yang beragama Islam mempunyai prejudis yang tinggi terhadap agama Islam.

Di Malaysia, walaupun kerangka perundangan tidak menangani isu Islamofobia secara khusus, namun setelah mengiktiraf bahawa sebarang sentimen prejudis dan kebencian dalam masyarakat mampu merosakkan inisiatif negara ke arah perpaduan nasional, maka telah diwujudkan peruntukan undang-undang untuk membanteras sentimen Islamofobia daripada terus menular.

Justeru, untuk menjaga keharmonian dan perpaduan antara agama dan kaum, setiap kita perlulah mendepani sesuatu isu atau hal yang berlaku dengan tidak menisbahkan kepada agama atau kaum tertentu.

Rakyat juga perlu didedahkan dengan advokasi secara menyeluruh bagi memupuk kesedaran agar segala perkara yang tidak diingini dapat ditangani bersama, melalui perbincangan, permuafakatan di samping mencari titik persamaan serta saling menghormati juga menghargai antara satu sama lain.

Atriza UmarPegawai Penerangan dan PerhubunganPertubuhan IKRAM Malaysia

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Normalisasi yang tidak normal

Tahun lalu, Presiden AS Donald Trump memberikan tekanan yang kuat kepada Arab Saudi untuk menyertai beberapa negara Arab yang telah menandatangani perjanjian untuk menormalkan hubungan dengan Israel.

Memang benar bahawa perjanjian yang ditandatangani antara Israel dan beberapa negara Teluk telah mendapat sokongan Arab Saudi, yang menunjukkan peralihan secara bertahap dan berterusan dalam pendekatannya terhadap isu ini.

Namun, ucapan yang disampaikan oleh Raja Saudi, Salman bin Abdulaziz dalam Majlis Umum Pertubuhan Bangsa-Bangsa Bersatu (PBB) pada 23 September 2020 menunjukkan pendekatan yang lebih halus.

Ucapan ini dibuat setelah pernyataan rasmi Saudi yang bertujuan menetapkan syarat untuk menjalin hubungan rasmi dengan Israel berdasarkan ketentuan Inisiatif Damai Arab dan keputusan legitimasi antarabangsa.

Isu normalisasi ini turut disuarakan dalam webinar ‘Normalisasi Arab-Israel: Apa Reaksi Kita?’ yang dianjurkan Boycott Divestment & Sanctions (BDS) Malaysia bersama NGO-NGO lain pada 9 Januari lalu.

“Hakikatnya normalisasi ini adalah tidak normal. There is nothing normal about this normalization. Ia hanya menguntungkan kuasa penjajah dan perampas, Israel itu sendiri,” kata Cik Nurul Aqilah daripada Persatuan Kebangsaan Pelajar Islam Malaysia (PKPIM).

Normalisasi hubungan Arab Saudi-Israel dianggap akan membantu kedua-dua negara mencapai matlamat strategik dan ketenteraannya. Hakikatnya, jika Arab Saudi dan Israel berjaya menjalin hubungan formal, ini tidak akan membawa kepada perubahan radikal seperti yang didakwa oleh kedua-dua pihak.

Ahli Parlimen Ledang, YB Syed Ibrahim Syed Noh dalam webinar yang sama berkata, “Normalisasi antara sebahagian negara Arab dengan Israel hanya menguntungkan Israel. Langkah ini antara lain bertujuan untuk melesukan perjuangan pembebasan Palestin.”

Namun, beliau percaya rakyat Arab tidak bersetuju dengan normalisasi ini dan tidak sesekali akan lesu daripada perjuangan ini.

Ia tidak akan membawa keamanan atau kestabilan di Timur Tengah kerana normalisasi tidak mungkin menunjukkan tanda-tanda perdamaian. Penyokong beberapa bentuk normalisasi ini berpendapat bahawa perjanjian ini akan membawa keamanan wilayah di kawasan paling damai di dunia.

Namun, perjanjian normalisasi Arab baru-baru ini termasuk kemungkinan perjanjian antara Arab Saudi dan Israel tidak akan menangani kelemahan asas yang menyebabkan keganasan dan ketidakstabilan di rantau tersebut.

Dalam dekad yang lalu, kebanyakan negara Arab telah menyaksikan kebangkitan rakyat melalui demonstrasi menentang pemerintahan yang korup dan menindas iaitu Arab Spring.

Ini juga berlaku untuk Israel dan Palestin. Sebilangan besar demonstrasi ini dilakukan oleh mereka yang inginkan jalan keluar daripada keganasan dengan beberapa negara, bahkan menyaksikan tercetusnya perang saudara dan campur tangan asing.

Ketidaksamaan sosial mendorong tunjuk perasaan hanya dapat ditangani secara relatif dalam kes Tunisia. Yang benar adalah rejim Arab memerlukan sokongan Amerika dan Israel untuk menahan ketidakstabilan di rantau tersebut.

Walaupun terdapat gambaran perdamaian berdasarkan perjanjian normalisasi itu, Arab Saudi mengharapkan Amerika Syarikat dan Israel meningkatkan kerjasama pertahanan dan keselamatan negaranya.

Normalisasi ini juga dilihat tidak akan berpihak kepada kepentingan AS di Timur Tengah. Berdasarkan perjanjian Israel-Arab Saudi, ia mungkin tidak sepenuhnya untuk kepentingan Amerika Syarikat kerana kedua-dua pihak mahu Washington campur tangan di wilayah yang melebihi ruang lingkup kuasanya.

Realitinya kepentingan Israel dan Arab Saudi di rantau ini berbeza dengan kepentingan AS, apatah lagi kepentingan Israel dan Arab Saudi di kawasan yang sama di mana mereka berbeza dengan Amerika Syarikat.

Pihak Israel dan Saudi mempunyai kepentingan agar Washington tetap menjadi kekuatan ketenteraan yang dominan di rantau ini, dan dengan itu mereka ingin mengelakkan pengurangan kekuatan tentera AS di Timur Tengah.

Kedua-duanya juga inginkan agar Washington terus aktif terlibat dalam perang melawan keganasan di Timur Tengah. Namun, kerjasama ketenteraan Israel-Saudi bermaksud bahawa definisi keganasan telah berkembang merangkumi penentang politik damai rejim Saudi, yang juga sering menentang normalisasi dengan Israel.

Pengerusi Palestinian Cultural Organization Malaysia (PCOM) Muslim Imran, berpendapat bahawa normalisasi yang berlaku antara beberapa negara Arab pada hari ini adalah sebahagian daripada pelan lebih besar (grand strategy) Israel dan Amerika Syarikat untuk menjadikan Israel sebagai kuasa besar di Timur Tengah dan memperkukuh hegemoni Amerika.

Dalam webinar itu, Prof Dr Chandra Muzaffar mempertikaikan tindakan negara-negara Arab menjalin hubungan diplomatik dengan Israel.

“Apa manfaatnya? Apakah nasib rakyat Palestin akan menjadi lebih baik? Apakah Israel akan berhenti merampas tanah-tanah rakyat Palestin? Apakah kedudukan Baitulmaqdis akan terpelihara? Apakah keuntungan yang Mesir dan Jordan dapat selepas berdamai dengan Israel selama ini?”

Timbalan Presiden Pertubuhan IKRAM Malaysia (IKRAM), Haji Badlishah Sham Bahrin pula berkata, normalisasi negara-negara Arab dengan Israel pada hari ini hanya memberi lesen percuma kepada Israel untuk membina lebih banyak penempatan haram di Tebing Barat.

Ahli Dewan Negara, YBM Senator Dato’ Raja Kamarul Bahrin berkata, kita tidak boleh membenarkan maruah dan nasib rakyat Palestin dijual demi meraih keuntungan dan manfaat ekonomi dan tindakan negara-negara Arab yang menormalisasi hubungan mereka dengan Israel ini perlu dibantah dengan sekeras-kerasnya.

Presiden Muslim Business Network Association of Malaysia (MUBIN), Haji Sahak Yasin berpandangan bahawa perlunya ada satu gelombang kebangkitan baru untuk menentang normalisasi antara negara-negara Islam dengan Israel.

Tambahnya, kerajaan Malaysia perlu lebih agresif menggunakan hubungan diplomatik khususnya dengan negara-negara serantau agak tidak menormalisasikan hubungan dengan Israel.

Prof Dr Mohd Roslan Mohd Nor, pensyarah Akademi Pendidikan Islam Universiti Malaya (APIUM) pula bersetuju dengan saranan untuk mendekati ahli-ahli parlimen di Malaysia agar dapat membuat satu usul tergempar bagi menyatakan pendirian jelas Malaysia dalam isu normalisasi ini.

“Kewujudan Duta Khas Malaysia ke Timur Tengah seharusnya dimanfaatkan dalam menangani isu ini,” jelas beliau.

Bagi Pengerusi Humanitarian Care Malaysia (MyCARE), Prof Madya Dr Hafidzi Mohd Noor, apa yang kita perjuangkan iaitu pembelaan nasib rakyat Palestin bukanlah retorik.

“Ia adalah tuntutan yang selari dengan pelbagai resolusi PBB yang telah dipersetujui oleh komuniti antarabangsa.”

Selain itu, Pengerusi Majlis Perundingan Pertubuhan Islam Malaysia (MAPIM), Haji Azmi Abdul Hamid berkata bahawa kita tidak boleh terus bertindak secara reaktif dalam isu ini.

“Kita sepatutnya sudah mampu menjangkakan (anticipate) langkah-langkah yang akan diambil oleh Israel dan Amerika Syarikat ,dan mengambil langkah stategik untuk menangani ancaman normalisasi ini.”

Oleh yang demikian, Malaysia perlu menyatakan dengan tegas pendiriannya dan berpegang kepada prinsip yang utuh dalam isu normalisasi ini yang jelas merugikan Palestin dan rakyatnya.

Peranan signifikan negara dalam isu ini amat diharapkan agar negara-negara Arab tidak meneruskan normalisasi sekali gus kepentingan rakyat Palestin untuk menyelamatkan tanah air mereka terus dibela dan diperjuangkan.

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Bayaran Elaun: Terbelakah Nasib Pelajar Praktikal?

Sehingga kini belum ada sebarang akta khusus untuk mewajibkan bayaran elaun kepada anak muda yang menjalani latihan industri di kementerian, agensi mahupun jabatan kerajaan.

Namun, Timbalan Menteri Sumber Manusia, Mustapha Sakmud berkata, kementeriannya akan memperhalusi dan membincangkan perkara berkenaan.

“Ini satu peringatan penting untuk kita semua terutama kementerian yang memberi ruang untuk pelatih industri, bagi mengkaji supaya dapat diberikan elaun.”

Ia tercetus akibat daripada pandangan Ahli Parlimen Muar, Syed Saddiq Syed Abdul Rahman yang mempersoalkan perkara ini di Dewan Rakyat ketika sesi sidang parlimen baru-baru ini.

“Saya fikir belum ada akta yang khusus yang dibuat untuk memastikan pelatih industri kita diwajibkan untuk dibayar elaun. Ini mungkin perlu kita ambil kira dan ini perlu diperhalusi.”

Menurut laporan media, kerajaan tidak bercadang mewajibkan pembayaran elaun kepada pelajar yang menjalani latihan industri di sektor swasta buat masa ini terutamanya, kerana syarikat masih melalui pemulihan pasca-Covid-19.

Kementerian Belia dan Sukan (KBS) memaklumkan, cadangan untuk mewajibkan pembayaran elaun berkenaan yang dinyatakan Menterinya, Hannah Yeoh pada Rabu lalu bertujuan menggalakkan sektor swasta mencontohi langkah yang diambil kerajaan berkaitan latihan amali bergaji.

KBS juga turut memaklumkan ketika di Parlimen pada minggu lalu, perkara tersebut akan dibawa ke mesyuarat Kabinet, yang mana kebaikan dan keburukan mengenainya akan dibincangkan.

Terdahulu, dasar sedia ada kerajaan tidak mewajibkan mana-mana syarikat swasta membayar elaun kepada pelajar dalam program latihan industri.

Namun menurut Menteri KBS, kerajaan amat menggalakkan supaya syarikat swasta mencontohi sektor kerajaan untuk turut melaksanakan pembayaran elaun kepada pelajar ini.

Inisiatif pemberian elaun latihan industri oleh pihak swasta perlu diteliti dari pelbagai aspek.

Sebelumnya, Persekutuan Majikan-majikan Malaysia (MEF) berpandangan cadangan untuk mewajibkan pembayaran elaun kepada pelajar menjalani latihan industri di sektor swasta akan membuatkan majikan keberatan untuk menawarkan latihan kepada mereka.

Perkara itu turut dibincangkan oleh Kementerian Pendidikan Tinggi (KPT) dan Kementerian Sumber Manusia agar dapat mengetahui kelebihan dan kekurangan dalam memperluaskan pelaksanaan cadangan itu kepada sektor swasta.

Berikutan itu juga, Kementerian Sumber Manusia menyarankan majikan atau syarikat swasta yang terbabit dengan pengambilan pelajar sebagai pelatih industri melihat beberapa alternatif dalam membantu mereka yang kurang berkemampuan selain pemberian elaun.

Ia bersesuaian dengan kenyataan menterinya, V Sivakumar yang memaklumkan bahawa alternatif yang dicadang termasuk penyediaan penginapan, makanan dan pengangkutan bagi meringankan bebanan pelajar.

“Saya bersetuju dengan kenyataan Perdana Menteri, Dato’ Seri Anwar Ibrahim mengenai pengurusan penetapan elaun bagi pelajar latihan industri yang bergantung kepada majikan atau syarikat swasta.”

Beliau turut menyarankan agar majikan atau syarikat swasta yang mengambil pelajar ini memberi elaun sara hidup sebagai sumbangan atau bantuan kepada pelajar.

Tidak terkecuali, pihaknya akan meneliti dan membuat pertimbangan secara menyeluruh serta mengambil tindakan yang sesuai berhubung isu elaun dengan mengambil kira pandangan serta keperluan pihak terlibat termasuk pelatih dan industri bagi sektor swasta.

Kerajaan juga masih belum mewujudkan polisi atau garis panduan mengenai elaun latihan industri untuk syarikat swasta kerana ia adalah isu kompleks yang memerlukan kajian dan perundingan mendalam dengan pelbagai pihak berkepentingan terutama KPT.

Apa yang menariknya, kerajaan komited untuk memastikan semua pelatih tidak kira mereka di sektor awam atau swasta, mendapat layanan yang adil dan saksama.

Jika perlu, kerajaan akan mewujudkan garis panduan yang jelas dan terperinci mengenai pembayaran elaun latihan industri atau praktikal di sektor swasta.

Dalam perkembangan berkaitan, V Sivakumar melalui kementeriannya bersedia meneliti saranan supaya Akta Kerja 1955 disemak semula bagi melindungi hak pelajar yang menjalani latihan industri atau praktikal di negara ini.

“Saya rasa buat masa ini Akta Kerja 1955 adalah mencukupi tetapi kita akan meneliti semula saranan dibuat pihak-pihak tertentu yang mahukan kita melihat semula akta sedia ada itu.”

Menurutnya, kementerian boleh melihat tentang perkara berkenaan, selain memerlukan satu garis panduan bagi melindungi keselamatan sosial dan masa depan pekerja gig.

Beliau berkata demikian bagi mengulas cadangan pelbagai pihak termasuk Majlis Perwakilan Pelajar, Universiti Sains Islam Malaysia (USIM) supaya satu akta khas berkaitan elaun pelajar latihan industri diwujudkan segera bagi mengelak eksploitasi tenaga kerja.

Selain itu juga, banyak syarikat ternama membuat kerahan kerja pekerja terhadap pelajar praktikal tanpa dibayar elaun. Susulan itu, Kementerian Sumber Manusia diminta menyiapkan laporan penuh mengenai dakwaan berkenaan.

“Ada organisasi swasta yang ternama dan berjaya, mereka ambil sepasukan ‘tentera’ anak muda untuk menjalani latihan industri tanpa dibayar elaun semata-mata untuk mengurangkan kos…,” kata Syed Saddiq.

Isu tersebut menarik perhatian Perdana Menteri yang berkata bahawa beliau akan meneliti sebarang cadangan bagi mewujudkan sebuah akta khas untuk melindungi kebajikan pelajar pelatih.

“Insya-Allah bila kertas (cadangan) itu sampai kepada Kementerian Kewangan dan kepada saya, saya akan ambil tindakan yang wajar,” katanya.

Oleh itu, kerajaan diharap dapat melaksanakan komitmennya untuk membela nasib pelajar praktikal.

Atriza Umar
Pegawai Jabatan Komunikasi dan Media
Pertubuhan IKRAM Malaysia

Penafian: Tulisan ini adalah pandangan peribadi penulis dan tidak semestinya mencerminkan pendirian IKRAM.

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Isu Taiwan: AS-China Di Kancah Perang?

Kementerian Luar China berkata, Taiwan adalah sebahagian yang tidak dapat dipisahkan dari China, percubaan Amerika Syarikat untuk menanganinya tidak akan berhasil.

Manakala Washington berkata bahawa ia tidak mencetuskan krisis dengan Beijing, tetapi ia tidak akan membenarkannya untuk dihalang daripada berada di timur Lautan Pasifik sebagai kesinambungan krisis antara kedua-dua negara yang semakin memburuk selepas lawatan Speaker Dewan Rakyat AS Nancy Pelosi ke Taipei, baru-baru ini.

“Taiwan sentiasa menjadi sebahagian daripada China dan tidak akan menjadi sebaliknya,” kata Menteri Luar China, Wang Yi sambil menegaskan bahawa Amerika Syarikat tidak boleh menghentikan proses penyatuan.

Pada akhir mesyuarat menteri luar ASEAN, Wang Yi menegaskan bahawa PBB mengiktiraf kewujudan satu China dan negara-negara harus mematuhi prinsip ini, menyeru usaha bersepadu untuk memastikan pelaksanaan prinsip tidak campur tangan dalam hal ehwal negara lain.

Menteri Luar China itu juga menyatakan bahawa Amerika Syarikat tidak boleh melakukan kesilapan yang sama dan membenarkan lawatan lagi Speaker Dewan Rakyat ke Taiwan.

Dalam pada itu, Kementerian Pertahanan Taiwan berkata, 68 pesawat dan 13 kapal tentera China sedang menjalankan aktiviti di sekitar Selat Taiwan, hingga mendorong tentera Taiwan mengeluarkan amaran dan menggunakan sistem peluru berpandu di darat untuk memantau keadaan.

Perkembangan ketenteraan ini berlaku selepas lawatan Speaker Dewan AS ke Taiwan Rabu lalu, yang dikatakan untuk mengesahkan janji Amerika Syarikat untuk menyokong Taiwan dan berusaha untuk mengukuhkan hubungan dengannya.

“Kami tidak mencari krisis dengan China, tetapi kita tidak akan dihalang daripada menggunakan laut dan ruang udara di rantau Pasifik Timur,” kata White House.

Rumah Putih menegaskan, Amerika Syarikat bersedia untuk menangani mana-mana jalan yang dipilih oleh China, dengan menyatakan, Washington menjelaskan kepada duta China bahawa tindakan Beijing adalah sumber kebimbangan kepadanya, Taiwan dan rakan kongsinya di seluruh dunia.

Beliau menegaskan, tindakan ketenteraan China adalah tidak bertanggungjawab dan bertentangan dengan pemeliharaan keamanan dan kestabilan di Selat Taiwan.

Kenyataan Rumah Putih itu adalah hasil daripada latihan ketenteraan China berskala besar, menyebabkan Washington memanggil duta China kerana membantah pelancaran peluru berpandu balistik China ke arah Taiwan.

Rumah Putih juga menekankan keinginan pentadbiran AS untuk memastikan hubungan komunikasi terbuka dan ketegasan dasar AS mengenai prinsip ‘Satu China.’

Dalam pada itu, Kementerian Luar China mengumumkan pada Jumaat bahawa ia telah menangguhkan rundingan iklim dengan Amerika Syarikat, serta kerjasama dalam mencegah jenayah rentas sempadan dan memulangkan pendatang tidak tetap, antara lapan langkah khusus.

Kementerian yang sama juga mengumumkan bahawa ia telah memutuskan untuk mengenakan sekatan ke atas Speaker Dewan Perwakilan AS dan keluarga terdekatnya sebagai tindak balas terhadap apa yang disifatkannya sebagai tindakan ‘berniat jahat dan provokatif’ beliau.

Sebaliknya, Washington Post melaporkan pada Rabu, Rumah Putih memanggil duta China semalam untuk mengutuk peningkatan aktiviti ketenteraan terhadap Taiwan, dan mengesahkan bahawa Amerika Syarikat tidak mahu krisis di rantau itu berterusan.

“Berikutan tindakan China, kami telah memanggil duta untuk membincangkan tindakan provokatif (China),” kata jurucakap Rumah Putih John Kirby kepada akhbar itu.

Isu Taiwan pada asasnya adalah sejarah, jadi ia memerlukan waktu yang panjang untuk mendapatkan pemahaman yang lebih komprehensif mengenai tragedi ini, naratif yang berakar umbi dalam revolusi dan tiga watak.

Selepas Revolusi Xinhai atau Revolusi 1911 yang menggulingkan dinasti empayar terakhir di China (Dinasti Qing), Bapa China Moden, Sun Yat-Sen menubuhkan Republik China pada 1913, sebagaimana orang Cina memanggilnya pengasas republik itu.

Walau bagaimanapun, revolusi ini tidak mewujudkan sebuah negara China yang stabil seperti yang dikehendaki, tetapi mencetuskan percikan pertama untuk perang saudara yang akan meletus selepas itu. Keadaan terus bergolak dan panglima perang kekal dalam kawalan de facto negara.

Di sebalik keperibadian pemimpin yang berkarisma, Sun tidak berpihak kepada tentera, yang membuka pintu kepada jeneral terkenal dalam sejarah China moden, Chiang Kai-Shek, untuk meningkatkan pengaruhnya selepas mencapai kemenangan ke atas panglima perang di bawah panji negeri yang baru ditubuhkan.

Sememangnya, seperti yang dijangkakan, Chiang memegang tampuk pemerintahan negar, dan jawatan presiden Parti Kuomintang selepas kematian pengasasnya Sun pada tahun 1925.

Pada masa yang sama, Revolusi Bolshevik tercetus di Rusia pada tahun 1917 yang dipimpin oleh Vladimir Lenin dan Trotsky, yang mendorong sekumpulan pemuda Cina untuk mengikuti jejak model komunis Rusia, dan mereka mula membaca dan meniru kesusasteraan komunis, dan kemudian Parti Komunis China telah diasaskan, dan Mao Zedong muncul buat pertama kalinya dalam kancah politik di China.

Rentetan pada mulanya, hubungan baik antara parti Komunis dan Nasionalis, kerana Parti Komunis yang masih baru tidak mempunyai wang, peralatan dan kuasa yang dinikmati oleh Parti Nasional.

Walau bagaimanapun, tidak lama kemudian bertambah kuat, dan perjuangan ideologinya dengan Parti Nasionalis bertukar menjadi konflik bersenjata, dan perang saudara yang tidak sama rata antara Komunis dan Nasionalis sebenarnya bermula.

Pertempuran antara kedua-dua pihak kekal dalam jarak terhad sehingga 1934, yang menyaksikan pengejaran terbesar dalam sejarah, yang dikenali sebagai Perarakan Panjang.

Tentera Nasionalis mengejar Tentera Merah Komunis dari tenggara China ke barat dan kemudian ke barat laut, pengejaran yang meragut nyawa 80,000 komunis daripada hanya 100,000, yang merupakan kekuatan Tentera Merah.

Pada tahun 1937, Jepun mengambil kesempatan daripada konflik dalaman di China, menduduki bahagian utara dan dengan cepat meluas ke pedalaman China, dan mengamalkan jenis pembunuhan beramai-ramai yang paling ganas yang tidak kurang kejamnya daripada pembunuhan beramai-ramai Nazi di Eropah.

Ini mendorong Jeneral Chiang Kai-Shek dan Mao Zedong untuk bersatu buat sementara waktu untuk menangkis pencerobohan Jepun yang tidak adil.

Sememangnya pakatan musuh bersama-sama dengan faktor-faktor lainnya, berjaya menghalau Jepun keluar dari wilayah China, seterusnya membuka halaman mengenai pencerobohan Jepun kedua. Sebaik sahaja askar Jepun terakhir meninggalkan China, perang saudara antara Nasionalis dan Komunis bersambung semula.

Pada 10 Oktober 1949, Mao memanjat pelantar Kota Larangan di Dataran Tiananmen yang terkenal untuk mengumumkan penubuhan Republik Rakyat China, selepas berjaya dengan sokongan petani, orang miskin dan pekerja, untuk menghancurkan Pasukan Chiang Kai-Shek yang mempunyai peralatan, wang dan sokongan Barat.

Seterusnya, Kai-Shek dan rakan-rakannya melarikan diri ke Wilayah Fujian di selatan China, dan Komunis mengejar mereka sehingga meninggalkan seluruh tanah besar menuju pulau kecil yang didiami oleh sekumpulan petani dan nelayan yang dipanggil Pulau Taiwan.

Mereka mengambil alih pulau itu dan melindunginya di bawah undang-undang tentera untuk 40 tahun akan datang. Mao dan rakan-rakannya sibuk menyusun rumah, menyelesaikan masalah ekonomi, memburu saki-baki Kuomintang dan menyelesaikan perdebatan ideologi antara kiri dan kanan, malah dalam kalangan kiri sendiri.

Amerika tidak berhenti menyokong kerajaan Kai-Shek, tetapi menganggap ia satu-satunya kerajaan yang mewakili Republik China, dan Amerika enggan mengiktiraf Mao Zedong dan kerajaannya.

Keadaan tetap tenang di Taiwan, sehingga ia muncul semula selepas Persidangan Bandung pada tahun 1955, Mao cuba berulang kali berunding dengan Amerika Syarikat untuk menghentikan sokongan kepada Taiwan kerana ancaman yang ditimbulkannya kepada Tanah Besar.

Tetapi Washington tidak mengendahkan semua percubaan ini dan meneruskannya. Sokongan untuk Kai-Shek, Amerika Syarikat secara eksplisit mengisytiharkan tiga prinsip tidak boleh dirunding.

Berikutan pengisytiharan ini, Mao Zedong memutuskan pada mesyuarat di Bi Daihe, untuk memulihkan Taiwan.

Seterusnya pada petang 23 Ogos 1958, arahan telah diberikan kepada pasukan barisan hadapan di Fujian untuk melakukan pengeboman dan besar-besaran ke atas Tentera Kuomintang di Pulau Jinmen (Golden Gate).

Pengeboman itu berlarutan lebih dua jam, yang mana 30,000 peluru dilepaskan. Tragedi berlanjutan, artileri bersama dan pengeboman oleh tentera laut diteruskan. Jinmen telah dikepung dan diambil alih oleh pihak Komunis.

Pada ketika itu, Amerika segera campur tangan dan mengepung pulau tersebut, perbincangan bermula dan Mao akhirnya berundur selepas mencapai kemenangan separa ke atas Nasionalis.

Seterusnya, pada 1960an, China telah memasuki konflik, kebuluran, revolusi budaya, dan perkara yang menjadikan pemulihan Taiwan sebagai isu yang lebih makmur jika dibandingkan dengan apa yang berlaku secara dalaman.

Keadaan itu berterusan sehingga Mao meninggal dunia, dan arkitek reformasi China, Deng Xiaoping mengisytiharkan keperluan untuk mengetepikan konflik ideologi dan menumpukan pada pembangunan ekonomi, dan mengekstrak fakta daripada fakta.

Sejak itu, hubungan China telah menyaksikan peningkatan yang luar biasa dengan Amerika Syarikat, yang akhirnya mengiktiraf kerajaan Republik Rakyat China dan memutuskan hubungan diplomatik dengan pulau Taiwan, kemudian China mendapat semula kerusinya di PBB.

Hubungan dengan pulau Taiwan telah kuat. Pada tahun 1992, China mengemukakan satu inisiatif yang dipanggil ‘Satu China, Dua Sistem,’ yang bermaksud bahawa hanya terdapat satu China di dunia, tetapi beberapa wilayahnya mempunyai hak untuk berkerajaan sendiri, seperti Taiwan, Hong Kong dan Macau.

Dan realitinya, inilah yang diakui oleh kebanyakan negara di dunia sekarang.

Hubungan China-Taiwan terus bertambah baik dan pada masa yang lain, ketegangan wujud disebabkan mengikut orientasi parti yang memerintah Taiwan, tetapi secara umum mereka adalah hubungan yang boleh digambarkan sebagai baik.

Dalam pada itu, jumlah pertukaran perdagangan meningkat dengan ketara, dan pelancong dari Tanah Besar telah dibenarkan pergi ke Taiwan untuk melancong, dan orang Taiwan datang ke Tanah Besar untuk bekerja mahupun melabur.

Sehingga ketibaan, Presiden Parti Progresif Demokratik, Tsai Ying-Wen yang meningkatkan ketegangan dengan menyeru agar Taiwan berpisah sepenuhnya dari China.

Namun apa yang peliknya, kerajaan China masih lagi bersabar dalam menangani isu Taiwan. Keamatan provokasi semakin kuat selepas Amerika Syarikat menyediakan Taiwan dengan penghantaran senjata canggih, mengabaikan semua ancaman diplomatik yang dilancarkan oleh Beijing.

Akhirnya, lawatan Nancy Pelosi mencetuskan sesuatu seperti jerami yang terakhir mematahkan punggung unta, bagi negara itu.

Realitinya, penyelesaian melalui ketenteraan boleh dilakukan di meja rundingan tetapi ia bukan pilihan pertama China. Pertama, kerana Amerika Syarikat mempunyai enam pangkalan tentera di rantau ini, dan tindak balas Amerika Syarikat akan segera dan ganas.

Sebagaimana China menganggap Taiwan sebagai sebahagian daripada wilayahnya dan Taiwan sebagai rakyatnya, adalah tidak munasabah untuk memfitnah rakyatnya sendiri. Selain itu, tiada justifikasi antarabangsa untuk China melakukan tindakan melulu itu.

Hampir semua negara di dunia, termasuk Amerika Syarikat dan Kesatuan Eropah, menyokong pemahaman Satu China, Dua Sistem.

Selain itu, China akan memaksa Taiwan untuk berundur daripada idea-idea pemisahan dalam beberapa cara.

Sebagai contoh, Taiwan sangat bergantung kepada China dari segi ekonomi, dan Taiwan mempunyai kilang besar di Tanah Besar, diketuai oleh Foxconn, pengeluar utama produk Apple, American.

China mungkin menggunakan ‘kad’ ketenteraan, dan ia akan menjadikan perarakan dan latihan ketenteraan sebagai perkara biasa.

Tindakan itu akan sentiasa meletakkan Taiwan di bawah tekanan, selain akan menghalang pergerakan navigasi dan udara, yang mana akan menjejaskan bekalan yang pulau itu bergantung.

Atriza Umar
Pegawai Jabatan Komunikasi dan Multimedia
Pertubuhan IKRAM Malaysia

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Masyarakat berintegriti: Cabaran dan saranan

Manusia tidak mungkin dapat lari daripada melakukan kesalahan. Setiap langkah yang diambil semestinya mempunyai risiko dan akibatnya, sama ada positif atau negatif, besar atau kecil.

Kadang-kadang kita cuai dan hanyut dalam membentuk percaturan hidup. Namun, sentiasa ada ruang untuk menginsafi dan memperbetulkan kesilapan itu.

Integriti merupakan satu isu yang sentiasa menjadi topik perbincangan dalam masyarakat terutama apabila melibatkan kejujuran seseorang.

Menurut Dewan Bahasa dan Pustaka, integriti bermaksud kejujuran dan ketulusan, mempertahankan nama baik daripada sebarang penyelewengan. Ia jelas sekali merujuk kepada nilai murni kejujuran yang mesti diamalkan oleh sesiapa jua dalam kehidupan seharian kita.

Mutakhir ini, pelbagai kes yang melibatkan integriti menghiasi laporan-laporan portal dan berita hampir setiap hari.

Ia melibatkan pelbagai golongan masyarakat daripada setinggi-tinggi ahli-ahli politik hingga rakyat marhaen. Ia bukan sahaja berkaitan tentang etika kerja dan profesion seseorang, malah organisasi dan pertubuhan besar secara keseluruhannya.

Ketidakjujuran dan penyelewengan berlaku di mana-mana dan oleh sesiapa sahaja. Ia bukan sahaja tentang apa dan siapa, tetapi kos dan kerugian yang boleh diakibatkan olehnya; wang ringgit, harta benda dan aset.

Selain itu, maruah dan kepercayaan akan hilang sekelip mata. Bagaimana kita mampu untuk mengembalikan semula semua ini jika ia melibatkan kehilangan yang besar?

Rasuah merupakan salah satu amalan tidak berintegriti yang banyak berlaku dalam kalangan masyarakat.

Penjawat awam khususnya yang bekerja dalam sektor berisiko seperti badan beruniform dan golongan berjawatan tinggi yang mempunyai kuasa membuat keputusan, sering menjadi sasaran perasuah yang ingin mendapatkan sesuatu secara salah.

Sebagai penjawat awam, mereka seharusnya berpegang kepada prinsip kejujuran yang merupakan ikrar dan sumpah mereka selepas dipilih menjadi penjawat awam.

Sayangnya, bukan semua orang mampu mengotakan apa yang dijanji. Ada dalam kalangan mereka yang tertewas dengan dorongan nafsu dan ketamakan hingga sanggup menjual maruah diri.

Mereka lupa niat hakiki mereka dalam menjalankan tanggungjawab yang diamanahkan. Mereka pengkhianat. Pengkhianat seperti ini tidak ubah seperti sel-sel kanser dalam masyarakat. Jika dibiarkan melarat tanpa dirawat, ia akan menjadi barah.

Kedaulatan negara pasti tercemar hingga akhirnya takkan mampu diselamatkan lagi. Ini membahayakan negara! Kredibiliti kerajaan akan dipertikaikan dan diragui dan slogan ‘Negara Bersih Tanpa Rasuah’ hanyalah tinggal kenangan.

Kita selalu mendengar, melihat atau mungkin mengalami sendiri ketidakpuasan hati apabila berurusan dengan penjawat awam di premis-premis kerajaan. Pada era teknologi yang serba canggih ini, sebaran berita dan cerita hanya di hujung jari.

Banyak bukti salah laku penjawat awam boleh ditonton di alam maya dan media sosial yang dimuat naik oleh orang ramai yang biasanya melibatkan kejadian di dalam bangunan kerajaan.

Walaupun kebenaran kisahnya belum diketahui, masyarakat lebih gemar membuat andaian sendiri dan kadang-kadang tanpa pertimbangan rasional hingga menjadi tular dan memalukan penjawat awam yang terlibat.

Sebagai penjawat awam, kita maklum bahawa mereka juga terikat dengan tatacara kerja dan prosedur semasa berurusan dengan orang ramai.

Ada prosedur yang boleh diubah mengikut situasi semasa. Ada juga yang harus dipatuhi sepenuhnya. Ada urusan yang mungkin memerlukan ketelitian dalam penyelesaian.

Justeru, ia mengambil banyak masa. Tahap kecekapan kakitangan juga berbeza-beza. Atas alasan tersebut, ramai yang beranggapan penjawat awam bekerja sambil lewa dan tidak cakna tentang keperluan untuk bekerja dengan lebih cekap dan pantas.

Kegagalan pihak pentadbir sesebuah organisasi untuk mengubah suai jadual bertugas kakitangannya boleh menjadi punca permasalahan ini. Namun, sehingga ke hari ini, kita masih menghadapi isu yang sama tanpa ada perubahan daripada pihak berkenaan.

Bukankah ini juga merupakan salah satu isu integriti, di mana tugas yang seharusnya digalas gagal dilaksanakan sebaik mungkin hingga ada lompang yang menjurus kepada pencemaran reputasi organisasi?

Penjawat awam selalu menjadi sasaran cemuhan masyarakat apabila sesuatu penyelewengan berkaitan integriti berlaku, sedangkan yang sepatutnya dibenci adalah kedua-dua pihak yang telah memungkinkan ia terjadi.

Masyarakat selalunya menjadi mangsa ketidakadilan apabila sesuatu penyelewengan berlaku dalam kalangan penjawat awam. Ini kerana perkhidmatan awam adalah mengenai menjaga kepentingan orang awam.

Oleh itu, apa sahaja yang menjadi kesalahan dalam perkhidmatan sudah pasti akan menjejaskan kepentingan orang awam, sama ada secara langsung ataupun tidak langsung.

Begitu besar natijahnya kepada masyarakat. Banyak laporan mengenai ratusan projek terbengkalai, tidak selamat akibat bahan-bahan binaan yang tidak berkualiti, kemudahan yang tidak memuaskan, penerimaan yang tidak selari dengan permintaan, dan banyak lagi kes-kes yang telah dan belum dilaporkan.

Ironinya, di sebalik laporan tangkapan yang sering didengar ini, jenayah kolar putih ini masih tidak berkesudahan, malah makin menjadi-jadi. Di manakah silapnya? Tidakkah kita sepatutnya belajar melalui tauladan? Yang buruk jadikan sempadan!

Apakah penguatkuasaan yang hanya dilakukan mengikut musim atau masyarakat sudah kalis dengan hukuman dan percaya mereka tidak akan tertangkap?

Ahli politik merupakan punca kuasa bagi semua penjawat awam di negara kita. Semua polisi berkaitan perkhidmatan awam boleh berubah dan ditambah baik mengikut keputusan kabinet yang diwakili oleh ahli-ahli politik ini.

Namun, ahli politik dan rasuah sepertinya tidak boleh dipisahkan, bukan sahaja di Malaysia, malah di seluruh dunia. Tidak ada istilah politik bersih.

Dalam ramai-ramai ahli politik itu, pasti ada sekelompok yang terlibat dengan rasuah. Mereka ini umpama nila setitik yang akan mengotorkan susu dalam belanga.

Mungkin sebab inilah sukar untuk kita menjadikan ahli politik sebagai idola atau sanjungan. Ironinya, mereka juga hanya rakyat biasa yang bertugas seperti penjawat awam lain.

Cuma tugas dan peranan yang digalas mereka adalah lebih besar dan memerlukan komitmen sepanjang masa untuk berkhidmat dengan rakyat. Hanya mereka yang berjiwa besar mampu menunaikan amanah ini dengan sebaiknya.

Meskipun sudah didakwa, namun tempoh perbicaraan memakan masa bertahun-tahun dan sepanjang tempoh tersebut, orang yang didakwa masih bebas ke sana ke mari meneruskan kehidupannya seperti biasa.

Sebaliknya, nasib rakyat yang telah menunggu bertahun-tahun tidak nampak penghujungnya. Tiada siapa yang membela nasib mereka. Rumah tidak siap, hospital tinggal rangka dan tiang, sekolah daif tidak dapat dibaiki dan akhirnya ‘hanyut dibawa ombak’.

Pada hari ini, netizen di seluruh dunia sedang memerhatikan kita. Mereka juga merupakan penilai tidak bertauliah yang sentiasa memberikan komen-komen dan pendapat mereka berkaitan prestasi kerja kita.

Mungkin pandangan mereka itu mampu mempengaruhi penilai utama kita. Dunia sedang berubah. Kita perlu bersedia untuk menghadapi apa jua cabaran yang mendatang dengan penuh berhemah dan bijaksana.

Sebagai anggota masyarakat, kritiklah dengan wajar dan saksama. Selidik fakta dan kesahihan berita sebelum melontarkan pandangan anda. Kata-kata anda boleh menjadi bukti benar atau palsu pada kemudian hari.

Jangan kerana mulut badan binasa. Sesi saman-menyaman merupakan perkara biasa pada hari ini. Silap langkah, wang melayang, maruah tersiang.

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Musim sejuk: Kes semakin meningkat dalam 4 bulan akan datang

“Walaupun jangkitan di dalam negara masih terkawal, berdasarkan pemantauan kes COVID-19 di negara-negara seperti India, Korea Selatan, Jepun, Sepanyol dan Perancis sekarang menunjukkan peningkatan seiring penurunan suhu di negara-negara terbabit.”

Kebimbangan yang dinyatakan beliau ialah apabila tiba musim sejuk, kes akan bertambah dan perlukan kesiapsiagaan.

“Bagi memastikan penularan terkawal, KKM melaksanakan kaedah kesihatan awam yang menuntut orang ramai mematuhi prosedur operasi standard, sementara KKM pula bersiap siaga dari segi penyediaan kemudahan,” jelasnya Dr Noor Hisham sambil menambah bahawa pandemik ini didapati telah bermutasi dengan kadar kebolehjangkitan yang tinggi.

Pada 30 Ogos lalu, COVID-19 meragut satu lagi nyawa yang menjadikan jumlah kematian dalam negara akibat pandemik ini meningkat kepada 127 kes.

“Kematian terbaharu itu melibatkan lelaki warganegara berumur 62 tahun dan mempunyai latar belakang penyakit kencing manis serta darah tinggi.”

Dalam usaha membenteras wabak ini menurutnya, ia perlukan kerjasama semua masyarakat untuk sama-sama memutuskan rantaian jangkitannya.

Terbaharu, KKM mengesan satu lagi kluster baharu COVID-19 iaitu Kluster Bunga yang dikenal pasti melibatkan empat kakitangan sebuah kapal di Pelabuhan Port Dickson, Negeri Sembilan yang mempunyai sejarah perjalanan dari Pelabuhan Singapura.

“Kes positif kluster itu melibatkan dua warganegara Malaysia dan dua bukan warganegara dan keempat-empat kes positif itu tidak bergejala dan pada awalnya dikuarantin di sebuah hotel di Selangor.

Pertubuhan Kesihatan Sedunia (WHO) turut memberi amaran membuka semula kehidupan sosial masyarakat secara tergesa-gesa di tengah wabak COVID-19 boleh menjadi punca bencana.

“Negara yang serius untuk melonggarkan perintah berkurung juga seharusnya serius membendung penularannya,” demikian kata Ketua Pengarahnya, Dr Tedros Adhanom Ghebreyesus.

Beliau turut menyatakan sebanyak 90 peratus negara menunjukkan penyediaan perkhidmatan penjagaan kesihatan yang lain terjejas akibat COVID-19, hasil tinjauan di 105 buah negara, terutamanya di negara-negara yang berpendapatan rendah dan menengah.

WHO juga menyifatkan bahawa virus COVID-19 sebagai 10 kali ganda lebih berbahaya daripada Influenza A H1N1 atau Selesema Babi (Swine Flu) yang menyaksikan lebih 1.6 juta kes dikesan di seluruh dunia dengan 18,449 kematian antara Januari 2009 dan Ogos 2010.


Siapa Manusia Celaka? Elak Jadi 15 Golongan Ini

Sejarah umat manusia terdahulu menyaksikan kepada kita betapa ramai dalam kalangan mereka yang dicelakakan oleh Allah SWT disebabkan oleh pelbagai bentuk pengingkaran yang mereka lakukan.

Bermula sejak Nabi Adam a.s. sehinggalah ke zaman baginda Rasulullah SAW, terdapat banyak kisah dan cerita yang sebahagiannya Allah rakamkan nama mereka dalam al-Quran.

Ini sekali gus menjadi pengajaran kepada kita agar tidak mengikuti jejak langkah golongan yang telah dicelakakan oleh Allah. Dalam al-Quran Surah az-Zumar ayat 7, Allah SWT berfirman yang bermaksud:

“Kalaulah kamu kufur ingkar (tidak bersyukur) akan nikmat-nikmat-Nya itu, maka ketahuilah bahawa sesungguhnya Allah tidak berhajatkan (iman dan kesyukuran) kamu (untuk kesempurnaan-Nya) dan Dia tidak redakan hamba-hamba-Nya berkeadaan kufur dan jika kamu bersyukur, Dia meredainya menjadi sifat dan amalan kamu.”

“Dan (ingatlah) seseorang yang memikul tidak akan memikul dosa perbuatan orang lain (bahkan dosa usahanya sahaja). Kemudian kepada Tuhan kamulah tempat kembalinya kamu, maka Dia akan memberitahu kepada kamu tentang apa yang kamu telah kerjakan. Sesungguhnya Dia Maha Mengetahui akan segala (isi hati) yang terkandung di dalam dada.”

Sesungguhnya setiap keingkaran yang kita lakukan terhadap Allah, tidak sedikit pun mengurangi sifat kesempurnaan yang hanya dimiliki oleh-Nya. Malah, Allah SWT tidak sedikit pun rugi dan langsung tidak bergantung kepada kepatuhan para hamba-Nya.

Oleh yang demikian, kecelakaan yang paling besar adalah apabila Allah tidak meredai perbuatan dan amal kita. Inilah yang sebesar-besar celaka.

Kerana itu juga, adalah sangat penting dan mustahak bagi kita mengenali siapakah 15 golongan yang mendapat kecelakaan supaya kita tidak termasuk dalam kalangan mereka yang dicelakakan.

4 Golongan Dihalang di Telaga Nabi

Antara golongan yang dicelakakan adalah mereka yang murtad keluar daripada Islam, ahli bid’ah, golongan penguasa yang berlaku zalim dan mereka yang berbuat maksiat secara terang-terangan.

Hal ini sepertimana dalam sebuah hadis Nabi SAW riwayat Bukhari (No. 6583-84) dan Muslim (2290-91), daripada Sahl bin Sa’ad as-Sa’idi, sabda Nabi SAW yang bermaksud:

“Sesungguhnya aku menunggu kamu di telaga, sesiapa yang menemuiku akan meminum air telaga tersebut, dan siapa yang meminumnya tidak akan pernah haus selamanya. Ada beberapa kaum yang mendatangiku, aku mengetahui mereka dan mereka mengetahuiku, kemudian mereka dihalangi untuk sampai kepadaku, maka aku berkata: Mereka adalah termasuk golonganku. Maka dikatakan: Sesungguhnya engkau tidak mengetahui apa yang mereka perbuat sepeninggalanmu. Maka aku berkata: Celaka, celaka bagi siapa yang berubah (agama) setelahku.”

Menurut Imam al-Qurtubi dalam kitabnya at-Tazkirah, beliau memberi kesimpulan akan pentafsiran berkenaan orang-orang yang akan terusir daripada telaga Rasulullah SAW ini terdiri daripada empat golongan.

Pertama, mereka yang murtad, keluar daripada Islam. Kedua, mereka yang merupakan ahli bid’ah, yang menambah dalam agama tanpa petunjuk daripada Nabi SAW seperti Syiah, Khawarij, Jabariah dan lain-lain.

Golongan ketiga, mereka yang berlaku zalim terutamanya ketika mereka memiliki kekuasaan dan mereka yang membantu atau menyokong orang-orang yang zalim.

Keempat adalah mereka yang melakukan dosa secara terang-terangan tanpa rasa malu, malah bangga pula dengan dosanya.

Selain itu, dalam hadis yang lain, baginda Nabi SAW telah mengaminkan doa Jibril AS akan kecelakaan kepada tiga golongan. Hal ini berdasarkan hadis riwayat Bukhari (Adab al-Mufrad, No. 646), daripada Abu Hurairah RA yang bermaksud:

Nabi SAW menaiki mimbar seraya mengucapkan: “Aamin, Aamin, Aamin.” Beliau ditanya: “Wahai Rasulullah, mengapa engkau mengatakan demikian?” Beliau bersabda: “Jibril berkata kepadaku, Celaka seorang hamba yang mendapati kedua-dua orang tuanya atau salah seorang daripada kedua-duanya masih hidup, namun tidak memasukkannya ke dalam syurga.” Aku pun mengatakan: “Aamin.”

Kemudian, Jibril berkata lagi: “Celaka seorang hamba yang masuk bulan Ramadan, tetapi (keluar dari bulan Ramadan) dalam keadaan tidak diampuni dosanya (kerana tidak memanfaatkan Ramadan untuk beramal soleh).” Aku pun mengatakan: “Aamin.” Kemudian, Jibril berkata: “Celaka seseorang yang jika disebut namamu (Nabi Muhammad), namun dia tidak berselawat untukmu.” Aku pun mengatakan: “Aamin.”

Berdasarkan hadis ini, tiga golongan yang didoakan akan kecelakaan oleh Jibril AS lalu diaminkan doa tersebut oleh baginda Nabi SAW.

Tiga golongan tersebut adalah pertama, mereka yang mempunyai kedua ibu bapa yang masih hidup namun tidak berbakti kepadanya.

Kedua, mereka yang berpeluang memasuki bulan Ramadan tetapi apabila keluar daripadanya, dosanya tidak diampunkan.

Ketiga, mereka yang mendengar nama Nabi disebut, tetapi tidak berselawat ke atas Nabi. Demikian tiga golongan yang akan mendapat kecelakaan.

Ini bukanlah sesuatu yang harus dipandang mudah, kerana doa yang diungkapkan itu diucapkan oleh makhluk yang sentiasa meningkat imannya, taat dan patuh sentiasa pada-Nya. Kemudian pula, doa ini diaminkan oleh insan teragung iaitu baginda Nabi SAW.

Selain itu, dalam al-Quran pula, terdapat lapan golongan yang dicelakakan oleh Allah SWT. Antaranya dalam Surah al-Buruj ayat 4-8, Allah SWT mencelakakan golongan yang marah dan menyeksa orang beriman kepada Allah.

Dalam surah al-Humazah, Allah mencelakakan golongan pencaci, pengumpat dan pengeji. Allah juga mencelakakan golongan yang berbohong, sombong dan suka mengejek ayat-ayat Allah, sepertimana yang terkandung dalam Surah al-Jatsiyah ayat 7-9.

Selain itu, dalam Surah Muhammad ayat 8-9, Allah SWT mencelakakan golongan kafir yang tidak suka pada hukum Allah walaupun mereka ada berbuat amal.

Dalam Surah al-Mutaffifin ayat pertama, Allah mencelakakan golongan yang curang dan tidak jujur dalam timbangan dan sukatan.

Begitu juga Allah mencelakakan golongan yang mempersekutukan Allah dengan yang lain. Ini sepertimana yang terdapat dalam Surah Fussilat ayat 6.

Demikian pula dalam Surah az-Zumar ayat 22, Allah mencelakakan golongan yang keras membatu hatinya daripada peringatan.

Dan dalam Surah al-Maa’un ayat 4-7, Allah mencelakakan mereka yang solat tetapi lalai daripada solatnya, riak dan tidak memberi pertolongan kepada orang yang berhak.

Inilah golongan-golongan yang akan mendapat kecelakaan daripada Allah SWT atas amal perbuatan buruk yang mereka lakukan. Sesungguhnya setiap kecelakaan ini menjadi amaran dan kewaspadaan kita bersama.

Semoga kita semua dijauhi daripada golongan yang akan mendapat kecelakaan daripada Allah SWT. Semoga Allah merahmati kita semua.

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Agar nikmat-Nya sentiasa bertambah-tambah

Namun, kenikmatan yang Dia hamparkan tidak akan bertahan lama melainkan Dia akan menariknya kembali kecuali hamba-Nya menzahirkan rasa syukur terhadap-Nya atas nikmat yang telah diberikan kepada kita. Sebagaimana firman-Nya:

“Sesungguhnya jika engkau bersyukur, nescaya Aku akan menambah (kenikmatan) kepadamu.” (Surah Ibrahim: Ayat 7)

Jelas melalui ayat tersebut, jika kenikmatan ingin bertambah, maka kita sebagai hamba-Nya mesti bersyukur walaupun  sedikit.

Untaian hikmah dalam kitab al-Hikam juga menjelaskan:

من لم يشكر النعم فقد تعرض لزوالها ومن شكرها فقد قيدها بعقالها

“Sesiapa yang tidak mensyukuri nikmat Tuhannya, maka bererti ia berusaha untuk menghilangkan nikmat itu, dan barang siapa yang bersyukur atas nikmat yang diberikan, bererti ia telah mengikat nikmat itu dengan ikatan yang kukuh.”

Kalam hikmah yang dipaparkan oleh Imam Ibnu Athaillah juga menganjurkan agar kita hendaklah senantiasa mensyukuri nikmat kerana dengan mensyukurinya, kita telah mengikat kenikmatan tersebut dalam diri dengan ikatan yang kukuh sehingga tidak akan lepas lagi.

Sebaliknya, jika seseorang itu kufur atas nikmat yang telah dikurniakan, jangan harap kenikmatannya itu akan bertambah, melainkan akan kehilangannya dan diberi azab yang amat dahsyat oleh Allah SWT.

“…Tetapi jika kamu mengingkari (nikmat-Ku), maka pasti azab-Ku sangat berat” (Surah Ibrahim: Ayat 7)

Justeru, bagaimanakah cara agar kita tergolong hamba-Nya yang bersyukur? Terdapat tiga cara yang boleh kita lakukan untuk bersyukur.

Iaitu dengan memiliki keyakinan bahawa segala sesuatu kenikmatan yang diterimanya merupakan kurniaan Allah SWT walaupun sebenarnya kenikmatan tersebut diperolehi melalui makhluk-Nya.

وما بكم من نعمة فمن الله

“Dan segala nikmat yang ada padamu (datangnya) daripada Allah.” (Surah An-Nahl: Ayat 53)

Ini merupakan cara bersyukur yang sering kita lakukan kerana bersyukur dengan cara ini merupakan perbuatan bersyukur yang sangat mudah.

Bersyukur dengan lisan dapat dilakukan dengan memuji nama Allah SWT dengan memperbanyak menyebut hamdalah dan boleh juga dengan cara tahdus binikmah iaitu menceritakan kenikmatan yang telah diperoleh kepada orang lain tetapi bukan bertujuan untuk riak atau berbangga diri.

“Dan terhadap nikmat Tuhanmu hendaklah engkau nyatakan (dengan bersyukur).” (Surah Ad-Duha: Ayat 11)

3. Bersyukur dengan seluruh anggota badan

Iaitu dengan menggunakan anggota badan kita untuk hal-hal yang positif seperti menggunakan matanya untuk melihat sesuatu yang baik, melangkahkan kaki untuk menuju masjid, tempat pengajian, membuat kebajikan dan lain-lain.

Moga dengan kita bersyukur dengan segala nikmat yang dikurniakan-Nya, maka akan bertambah-tambah lagi nikmat dan kasih-sayang-Nya kepada kita hamba-Nya, insya-Allah.

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Rayuan Ramadhan 1437H: Tajaan iftar di 15 buah negara

Sejak dilaksanakan pada tahun 1999/1420H, program ini berjaya mengumpul sumbangan dan diagihkan kepada lebih 600,000 orang penerima. Pada tahun ini, sekretariat projek mensasarkan sumbangan kepada 60,000 orang penerima.

15 negara penerima tajaan iftar tersebut ialah Palestin, Syria, Lubnan, Filipina, Myanmar, Sri Lanka, Bangladesh, Iraq, Pakistan, Afghanistan, Kemboja, Indonesia, Vietnam, Sudan dan Malaysia.

Selain mengadakan program iftar di negara atau lokasi umat Islam yang lebih memerlukan, projek ini bertujuan untuk menunaikan tanggungjawab membantu umat Islam yang ditindas, ditimpa bencana, dilupakan dan berjuang di jalan Allah.

Di samping itu, projek anjuran Pertubuhan IKRAM Malaysia (IKRAM) dengan kerjasama MyCARE, i-Bantu dan Hidayah Centre ini bagi menzahirkan rasa mahabbah dan keprihatinan kepada umat Islam yang benar-benar memerlukan seperti di Sudan, Palestin, Mindanao (Filipina), Afghanistan, Sri Lanka, Indonesia dan Kemboja.

Dengan sumbangan serendah RM15 seorang untuk umat Islam Palestin dan Syria serta RM20 seorang untuk umat Islam dalam dan luar negara, mereka yang berminat menyumbang boleh memasukkan sumbangan ke akaun Bank Islam 1211 30100 49959 dan Maybank 5621 4240 5154 atas nama PERTUBUHAN IKRAM MALAYSIA.

Untuk memudahkan urusan penyelarasan akaun, mohon pihak penyumbang menghantar slip pembayaran dan maklumat diri (nama penuh, no. telefon, e-mel dan alamat surat-menyurat) kepada pihak Sekretariat Rayuan Ramadhan 1437H melalui +6017-276 6384 (Whatsapps/Telegram) atau e-mel ramadhanqurban@gmail.com.

Tarikh tutup sumbangan iftar adalah sebelum atau pada 25 Jun 2016 atau 20 Ramadan 1437H. Untuk sebarang pertanyaan, sila hubungi pejabat Sekretariat di talian 03-4101 2080, 017-276 6384, no. faks: 03-4162 2762 atau e-mel rayuan@ramadhan-qurban.org.

“Sesiapa yang memberi makan orang yang berpuasa, maka diampuni dosanya dan dibebaskan daripada api neraka dan mendapat pahala seperti orang-orang berpuasa tersebut tanpa dikurangi pahalanya sedikit pun.” (HR Ahmad, Tirmidzi, Ibnu Majah & Ibnu Hibban)

Sumber:Laman web: http://rayuan-ramadhan.ikram.org.my/blog/ FB: https://www.facebook.com/RayuanRamadhanIkram/ Twitter: https://twitter.com/RayuanRamadhan


Luaskan medium dakwah melalui radio

Pengarah Radio IKRAM, Hj Anuar Othman berkata, bengkel yang dianjurkan pada hari ini bertepatan dengan Rancangan IKRAM 2016-2019 yang antara lain ingin meningkatkan visibiliti IKRAM di tengah masyarakat. Stesen radio dalam talian (online) ini dijangka akan melakukan siaran percubaannya pada Jun 2016.

Kursus yang mendapat khidmat pakar runding DPedas FM itu dikendalikan oleh DJ Roy, DJ Ina dan DJ Cik Ta memberi pendedahan kepada peserta untuk persediaan menjadi seorang juruhebah dan seterusnya mengendalikan konti radio.

Taklimat Pengarah Radio, pembentangan pengenalan radio dan latihan juruhebah bersama DJ Ina

Dalam bengkel tersebut, peserta didedahkan dengan pengenalan mengenai radio Internet, pemasangan peralatan radio, teknik serta latihan menjadi juruhebah secara langsung di radio DPedas FM. Para peminat setia radio turut mendengar latihan tersebut dan memberikan ulasan bagi penambah baikan untuk peserta.

Latihan juruhebah dan temuramah DJ Cik Ta bersama Fikri

Sesi temuramah langsung turut diadakan bersama Hj Anuar tentang projek radio IKRAM dan juga Muhammad Fikri Ahmad, Ahli Parlimen Belia Malaysia yang juga Setiausaha Agung IKRAM Siswa Nasional.

KEMI kali ini yang mengumpulkan kira-kira 10 orang peserta yang datang dari Johor, Kelantan dan Putrajaya turut disertai beberapa orang kakitangan IKRAMedia Pusat.

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


IKRAM Iltizam Cakna Perkembangan Politik Semasa

Mengikuti perkembangan politik dan pembangunan semasa negara, Pertubuhan IKRAM Malaysia (IKRAM) sebagai sebuah pertubuhan bukan kerajaan (NGO) yang prihatin dan cakna kepada keadilan sejagat, keharmonian masyarakat dan kesatuan umat selaras dengan perjuangan IKRAM untuk memastikan ‘Malaysia Menuju Negara Rahmah’, ingin menegaskan pendirian-pendirian berikut untuk kebaikan bersama warga Malaysia:

IKRAM meyakini bahawa sistem pemerintahan berteraskan konsep dwiparti merupakan satu keperluan demi memastikan proses tatakelola kerajaan yang baik berteraskan akauntabiliti, ketelusan dan proses semak dan imbang sentiasa menepati prinsip-prinsip ‘Siyasah Syar’iyyah‘ (politik berinspirasikan Syariah).

IKRAM yang bergerak atas dasar prinsip menyuruh yang makruf, mencegah yang mungkar (amar makruf nahi munkar) akan terus menjadi kumpulan pendesak dan pengimbang kepada semua pihak sama ada daripada pihak pemerintah atau pembangkang, agensi kerajaan atau swasta terutamanya yang melibatkan organisasi yang mengendalikan amanah kepentingan awam dan yang melibatkan penyalahgunaan kuasa pentadbiran, ketirisan dalam penggunaan wang awam dan seumpamanya.

IKRAM sentiasa terbuka tetapi berpandangan kritis terhadap sebarang usaha kolektif untuk mewujudkan arus baru gerakan rakyat selagi mana ia tidak bertentangan dengan hukum-hakam Syarak dan Maqasid al-Syariah.

Atas pendirian ini, IKRAM menyatakan kesediaan untuk menjadi sebahagian daripada gelombang harapan baru untuk membina Malaysia yang lebih rahmah, demokratik dan sejahtera.

Ustaz Haji Hasanuddin Mohd Yunus Timbalan Presiden  Pertubuhan IKRAM Malaysia


Banjir di Thailand: Kenyataan Media NICE

Banjir ini juga turut melanda 30,000 buah rumah atau hampir 100,000 orangpenduduk Islam di Thailand yang kebanyakannya tinggal di tepi sungai Chao Praya, sebuah sungai terpanjang (372 km) dan terpenting di negara Thailand yang mengalir dari utara Thailand menuju ke Teluk Thailand di selatan.

Umat Islam di Thailand menghadapi masalah untuk berpindah ke pusat-pusat penempatan sementara magsa banjir yang disediakan oleh kerajaan kerana agak sukar untuk mendapatkan makanan yang halal di pusat-pusat tersebut. Umat Islam di Thailand telah mengambil inisiatif mewujud pusat penempatan sementara mangsa banjir sendiri yang dinamakan “Pusat Hijrah”.

Terdapat 7 Pusat Hijrah di kawasan selamat sekitar Bangkok. Setiap Pusat Hijrah yang menggunakan premis Sekolah, Masjid dan Stadium ini mampu menampung antara 200 hingga 300 orang magsa banjir. Kebanyakan yang tinggal di Pusat Hijrah ini ialah kaum wanita, orang tua dan kanak-kanak. Ramai kaum lelaki yang masih bertahan di sekitar rumah masing-masing untuk menjaga harta-benda mereka.

Beberapa NGO Islam di Thailand sedang berusaha mendapatkan sumbangan kewangan bagi membeli makanan yang halal untuk dibekalkan ke Pusat-pusat Hijrah ini. Anggaran perbelanjaan yang diperlukan ialah RM50 bagi setiap keluarga selama seminggu. Makanan yang disumbangkan ialah dalam bentuk beras, sardin, mi segera dan air minuman.

Nusantara Islah Centre of Excellence (NICE) sebuah institusi di bawah Jawatankuasa Perhubungan Antarabangsa Pertubuhan Ikram Malaysia (IKRAM) merakamkan ucapan takziah kepada rakyat Thailand amnya dan umat Islam khususnya yang menjadi mangsa bencana banjir ini. NICE mengharapkan agar mangsa bersabar menerima dugaan yang besar ini yang mengakibatkan mereka kehilangan tempat tinggal, harta benda serta orang yang disayangi.

Bagi membantu meringankan penderitaan mangsa banjir ini khususnya umat Islam di Thailand, NICE telah mengambil inisiatif mewujudkan sebuah tabung khas iaitu “TABUNG KASIH UMMAH BENCANA BANJIR DI THAILAND” pada 1 Zulhijjah 1432H bersamaan 28 Oktober 2011. NICE meletakkan sasaran kutipan pertama sebanyak RM20K sebelum Hari Raya Aidil Adha dan sasaran kedua sebanyak RM50K sehingga akhir tahun ini.

Sumbangan dari Tabung ini akan disalurkan melalui wakil-wakil NGO dan institusi Islam di Thailand iaitu:

1. World Assembly of Muslim Youth (WAMY) Thailand2. Yala Islamic University (YIU)3. The Welfare Foundation of Pattani4. The Foundation for Quranic Education (FQE)

Wakil NICE juga akan berada di Thailand untuk membuat serahan pertama sebanyak RM20K pada Hari Raya Eidul Adha nanti dan bersama-sama membuat agihan kepada mangsa banjir.

NICE dan beberapa NGO Islam di Thailand menyeru kepada badan-badan korporat, NGO-NGO, serta para dermawan untuk sama-sama membantu umat Islam di Thailand dengan menyalurkan sumbangan melalui Tabung Kasih Ummah Bencana Banjir di Thailand ini. Sumbangan boleh dibuat melalui akaun BIMB 12113010040182 atas nama “PERTUBUHAN IKRAM MALAYSIA”. Sila maklumkan sumbangan melalui sms kepada 012-320 3434 atau emel kepada wmzukri@readnetwork.com. Sebarang pertanyaan, boleh hubungi Sdra Wan Mohd Zukri Che Mat Zin di talian 012-320 3434 atau Sdra Aidil Akbar Yassin di talian 013-331 4389.

“Bandingan (derma) orang-orang yang membelanjakan hartanya pada jalan Allah, ialah sama seperti sebiji benih yang tumbuh menerbitkan tujuh tangkai; tiap-tiap tangkai itu pula mengandungi seratus biji. Dan (ingatlah), Allah akan melipatgandakan pahala bagi sesiapa yang dikehendaki-Nya, dan Allah Maha Luas (rahmat) kurnia-Nya, lagi Meliputi ilmu pengetahuan-Nya.” (Al-Baqarah 2:261)

Sekian, wassalam.Wan Mohd Zukri Che Mat ZinPengerusi NICE

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Allah Satu-satunya Tuhan Yang Disembah!

Sejak dahulu hingga kini, dunia dihuni oleh manusia yang rata-ratanya percaya akan kewujudan Tuhan.

Malah, statistik semasa juga menunjukkan jumlah penganut agama di seluruh dunia, sama ada agama Kristian, Islam, Hindu, Buddha, Yahudi, Zoroastrian, Shinto, Bahai dan sebagainya masih jauh mengatasi jumlah mereka yang tidak beragama.

Di Malaysia sendiri, ‘Kepercayaan Kepada Tuhan’ menjadi rukun yang pertama dalam Rukun Negara.

Fitrah manusia sememangnya boleh menerima bahawa ada kuasa besar yang mencipta dan menguasai alam ini, lantas menjadikan kuasa tersebut sebagai tempat untuk disembah, ditaati dan diminta pertolongan.

Berhubung hal ini, Rene Descartes yang merupakan ahli falsafah, fizik, metafizik dan matematik berbangsa Perancis yang terkenal pada abad ke-17 pernah menulis:

“Aku merasakan dalam perasaanku tentang kekurangan pada diriku. Serentak dengan itu, aku merasakan kewujudan zat yang paling sempurna. Aku rasa terganggu pada kepercayaan dan keyakinanku… sesungguhnya perasaan ini tertanam dalam diriku. Itulah zat yang paling sempurna dengan segala sifat kesempurnaan. Itulah Tuhan.”

Seorang lagi ahli sains terkenal, Isaac Newton pula menukilkan, “Jangan kamu ragu adanya pencipta. Tidak dapat diterima oleh akal kewujudan sesuatu itu berlaku secara tiba-tiba.”

Namun suatu hal yang membezakan antara penganut agama berkaitan kepercayaan kepada Tuhan ialah ciri-ciri Tuhan yang disembah. Ada agama yang dalam kepercayaannya Tuhan itu mempunyai anak.

Ada agama yang percaya kepada banyak Tuhan dan setiap Tuhan itu menjalankan tugas-tugas tertentu berkaitan alam.

Ada agama yang menjadikan objek alam sebagai sembahan dan mereka percaya objek alam tersebut yang menentukan kebaikan dan keburukan terhadap kehidupan manusia.

Terdapat juga agama yang mengajar penganutnya bahawa Tuhan adalah Tunggal, iaitu satu-satunya Tuhan yang patut disembah.

Melalui artikel ini, penulis ingin menjelaskan secara ringkas berkenaan kepercayaan kepada Tuhan menurut perspektif Islam. Penjelasan ini adalah berasaskan kepada sumber utama ajaran Islam itu sendiri, iaitu kitab al-Quran.

Umat Islam mengenali nama Tuhan bagi sekalian alam ini sebagai ‘Allah’. Nama ini bukanlah direka oleh manusia, tetapi disebut sendiri oleh Tuhan melalui wahyu-Nya.

Nama ‘Allah’ telah pun digunakan lama sebelum kedatangan Nabi Muhammad SAW, antaranya oleh orang Yahudi dan Nasrani dengan panggilan seperti ‘El’, ‘Elah’ atau ‘Elohim’.

Malah ketika zaman hidup baginda Nabi Muhammad SAW, apabila ditanyakan kepada orang-orang musyrik siapa yang mencipta langit dan bumi, mereka menyebut “Allah.”

Firman Allah dalam al-Quran (yang bermaksud):

“Dan sesungguhnya jika engkau (wahai Muhammad) bertanya kepada mereka (yang musyrik) itu: “Siapakah yang menciptakan langit dan bumi?’ Sudah tentu mereka akan menjawab: ‘Allah’. Ucapkanlah (wahai Muhammad): ‘Alhamdulillah’ (sebagai bersyukur disebabkan pengakuan mereka yang demikian – tidak mengingkari Allah), bahkan kebanyakan mereka tidak mengetahui (hakikat tauhid dan pengertian syirik).” (Luqman 31 : 25)

Perkataan ‘Allah’ berasal daripada bahasa Arab. Mengikut Hans Wehr a Dictionary of Modern Written Arabic (Macdonald & Evans Ltd, London, 1974), ‘Allah’ didefinisikan sebagai “God (as the One and Only).” Ia bermaksud, Allah adalah satu-satunya Tuhan yang berhak disembah.

Justeru dalam Islam, konsep ketuhanannya yang paling utama ialah Allah sebagai satu-satunya Tuhan yang disembah. Konsep ini terkandung dalam bahagian pertama dua kalimah syahadah yang terkandung dalam Rukun Islam.

Malah, keimanan kepada Allah sebagai Tuhan yang Maha Esa menjadi pembeza utama antara agama Islam dengan agama-agama besar yang lain di dunia.

Umat Islam juga meyakini bahawa Allah bukan sekadar Tuhan untuk orang Islam sahaja, tetapi juga Tuhan kepada semua manusia, malah Tuhan kepada sekalian makhluk yang wujud dalam alam semesta.

“Segala puji bagi Allah Tuhan sekalian alam.” (Al-Fatihah 1 : 2)

Mesej mengenai keesaan Allah bukanlah mesej yang baru muncul semasa hayat Nabi Muhammad SAW. Mesej ini sebenarnya sudah ada sejak awal kehidupan manusia lagi.

Bermula dengan Adam (Nabi Adam a.s.) dan nabi-nabi selepasnya seperti Noah (Nabi Nuh a.s.), Abraham (Nabi Ibrahim a.s.), Moses (Nabi Musa a.s.), David (Nabi Daud a.s.), dan Jesus (Nabi Isa a.s.), semuanya membawa mesej yang sama, iaitu mengesakan Allah.

Begitu juga seruan Nabi Muhammad SAW kepada manusia di sekelilingnya, sama ada golongan hamba, golongan pendeta mahupun pemuka-pemuka kabilah, hatta kepada pemerintah Parsi dan Rom agar menyembah Allah Yang Maha Esa.

Dalam al-Quran, antara ayat yang menyebut tentang keesaan Allah adalah melalui Surah al-Ikhlas. Surah ini diturunkan oleh Allah kepada Nabi Muhammad SAW sebelum meletusnya Perang Khandak.

Ketika itu, seorang penguasa Yahudi Madinah bernama Ka’ab bin Asraf mendatangi baginda untuk berdialog tentang masalah ketuhanan.

Setelah baginda menerangkan ciri-ciri Tuhan melalui surah tersebut, Ka’ab dan para sekutunya berasa takjub dan hairan, kerana mereka tidak menyangka bahawa baginda mampu memberikan penjelasan dengan begitu baik mengenai Tuhan.

Surah ini juga secara jelas menafikan kepercayaan kaum Yahudi dan Nasrani yang mendakwa Allah mempunyai anak. Firman Allah (yang bermaksud):

“Katakanlah (wahai Muhammad): ‘(Tuhanku) ialah Allah Yang Maha Esa; Allah yang menjadi tumpuan sekalian makhluk untuk memohon sebarang hajat; Dia tidak beranak, dan Dia pula tidak diperanakkan; Dan tidak ada sesiapa pun yang serupa dengan-Nya.’” (Al-Ikhlas 112 : 1-4)

Dalam ayat pertama Surah al-Ikhlas ini terdapat perkataan ‘Ahad’ yang membawa maksud satu, tunggal, esa dan tidak mempunyai perumpamaan yang serupa.

Maka ayat ini menyatakan Allah itu adalah Tuhan yang Tunggal, iaitu satu-satunya Tuhan yang mencipta dan berkuasa terhadap alam ini. Tuhan bukanlah dua atau tiga, apatah lagi lebih daripada itu.

Islam menolak kepercayaan kepada banyak Tuhan kerana ia boleh mewujudkan dilemanya yang tersendiri. Cuba kita bayangkan, apa akan berlaku jika sebuah sekolah mempunyai dua orang Pengetua?

Apa akan berlaku jika sebuah syarikat mempunyai dua orang Ketua Pegawai Eksekutif? Apa akan berlaku jika sebuah negara mempunyai dua orang Presiden?

Jawapan yang munasabah adalah setiap pentadbiran itu pastinya menjadi kucar-kacir disebabkan percanggahan yang akan berlaku antara ketua-ketua organisasi tersebut.

Sudah pasti setiap ketua itu ingin arahannya sahaja yang dipatuhi. Jika terdapat arahan berlainan daripada setiap ketua, sudah pasti wujud perselisihan antara mereka dan akhirnya memberi kesan buruk kepada perjalanan organisasi.

Maka konsep ketuhanan yang paling jelas dan mudah untuk difahami adalah Tuhan itu Tunggal.

Malah, apabila merenung kepada perjalanan alam semesta ini yang begitu unik, indah dan teratur, akal boleh menerima bahawa semua itu berlaku adalah kerana hanya ada satu Tuhan yang mencipta dan mentadbir alam ini.

Jika Tuhan lebih daripada satu, maka sudah pasti alam ini sudah lama rosak binasa. Firman Allah dalam al-Quran (yang bermaksud):

“Kalau ada di langit dan di bumi tuhan-tuhan yang lain daripada Allah, nescaya rosaklah pentadbiran kedua-duanya. Maka (bertauhidlah kamu kepada Allah dengan menegaskan): Maha Suci Allah, Tuhan yang mempunyai Arasy, daripada apa yang mereka sifatkan.” (Al-Anbiyaa’ 21 : 22)

Oleh kerana Allah adalah satu-satunya Tuhan yang mencipta dan menguasai alam ini, maka sudah tentu hanya Dia sahaja Tuhan yang berhak dipuji, ditaati dan disembah.

Manusia tidak sepatutnya mempunyai sembahan yang lain selain Allah memandangkan semua yang ada di alam semesta ini adalah ciptaan Allah.

Manfaat atau mudarat yang menimpa manusia juga adalah ditentukan oleh Allah, bukannya oleh makhluk seperti matahari, bulan, laut, binatang, hatta manusia sendiri.

Malah, Allah mencela manusia yang menyembah berhala yang mereka cipta dengan tangan mereka sendiri dan tidak mendatangkan apa-apa manfaat pun kepada mereka.

“Patutkah mereka sekutukan Allah dengan benda-benda yang tidak dapat menciptakan sesuatu pun, sedang benda-benda itu sendiri diciptakan? Dan benda-benda itu tidak dapat menolong mereka, dan tidak juga dapat menolong dirinya sendiri.” (Al-A’raaf 7 : 191-192)

Mari kita fikirkan sejenak, jika benar berhala yang disembah oleh manusia itu mempunyai kuasa, adakah berhala tersebut mampu mencipta makhluk yang kecil seperti lalat?

Jangankan mencipta lalat, menepis lalat yang hinggap di atasnya pun pasti ia tidak mampu untuk melakukannya. Mana mungkin patung berhala yang kaku tidak bernyawa boleh berbuat apa-apa.

Justeru, bagaimana ia boleh memberikan manfaat kepada manusia yang menyembahnya dan memohon pertolongan daripadanya? Al-Quran membuat perbandingan mengenai berhala dan lalat ini dalam ayat berikut (yang bermaksud):

“Wahai umat manusia, inilah diberikan satu misal perbandingan, maka dengarlah mengenainya dengan bersungguh-sungguh. Sebenarnya mereka yang kamu seru dan sembah, yang lain daripada Allah itu, tidak sekali-kali akan dapat mencipta seekor lalat walaupun mereka berhimpun beramai-ramai untuk membuatnya; dan jika lalat itu mengambil sesuatu daripada mereka, mereka tidak dapat mengambilnya balik daripadanya. (Kedua-duanya lemah belaka), lemah yang meminta (daripada mendapat hajatnya), dan lemah yang diminta (daripada menunaikannya).” (Al-Hajj 22 : 73)

Selain itu Allah amat murka kepada manusia yang mempunyai sembahan selain-Nya. Perbuatan menyekutukan Allah adalah satu-satunya dosa di dunia ini yang Allah tidak ampunkan.

Sebaik mana pun amalan seseorang manusia, selagi mana dia masih ada sembahan selain Allah, maka dia akan memperoleh azab yang pedih di hari akhirat kelak.

“Sesungguhnya Allah tidak akan mengampunkan dosa syirik mempersekutukan-Nya (dengan sesuatu apa jua), dan akan mengampunkan dosa yang lain daripada itu bagi sesiapa yang dikehendaki-Nya (menurut aturan Syariat-Nya). Dan sesiapa yang mempersekutukan Allah (dengan sesuatu yang lain), maka sesungguhnya ia telah melakukan dosa yang besar.” (An-Nisa’ 4 : 48)

“Demi sesungguhnya telah kafirlah orang-orang yang berkata: ‘Bahawasanya Allah ialah salah satu dari tiga tuhan’. Padahal tiada Tuhan (yang berhak disembah) melainkan Tuhan yang Maha Esa. Dan jika mereka tidak berhenti daripada apa yang mereka katakan itu, sudah tentu orang-orang yang kafir daripada antara mereka akan dikenakan azab seksa yang tidak terperi sakitnya.” (Al-Maidah 5 : 73)

Berhubung perkara syirik, ada satu soalan yang lazim ditanyakan oleh bukan Muslim, “Mengapa orang Islam sembah Kaabah?” Mereka bertanya soalan tersebut mungkin kerana mereka melihat umat Islam melakukan ibadah solat dengan menghala ke arah Kaabah.

Malah melalui media, mereka melihat jutaan orang Islam melakukan tawaf mengelilingi Kaabah sewaktu mengerjakan ibadah haji. Mungkin juga pertanyaan mereka itu sebagai balasan kepada tindakan kita yang mempertikaikan cara ibadat mereka yang menyembah patung berhala.

Umat Islam sama sekali tidak menyembah Kaabah kerana itu adalah perbuatan syirik. Buktinya, umat Islam tidak pernah membuat patung Kaabah untuk disimpan di rumah atau di masjid, atau digunakan sebagai objek sembahan semasa solat.

Malah, umat Islam tiada masalah untuk memijak gambar Kaabah yang biasa terdapat di sejadah (tikar yang digunakan semasa sembahyang).

Pada hari ini, para petugas yang menjaga dan menguruskan bangunan Kaabah juga memanjat dan berdiri di atas Kaabah untuk menukar kain kiswah (kelambu yang menutupi Kaabah). Jika Kaabah adalah Tuhan, mana mungkin ia boleh dipijak oleh penyembahnya.

Berhubung perkara ini, Profesor Hamka pernah menulis di dalam bukunya “Kristianisasi & Sekularisasi” seperti berikut, “Saya menjelaskan bahawa kaum Muslimin di seluruh dunia, apa pun mazhabnya, baik dia seorang Sunni atau Syiah sekalipun, sekali-kali tidak pernah menerima ajaran bahawa kita menyembah, memuja serta beribadat kepada Kaabah… Sekiranya wujud orang Islam menyembah, memuja atau menunaikan solat untuk Kaabah, maka kafirlah ia menurut hukum Islam.”

Umat Islam di seluruh dunia melakukan ibadah solat dengan menghala ke arah Kaabah adalah sebagai mematuhi perintah Allah. Ibadah solat dalam Islam mempunyai arah kiblat, iaitu menghala ke arah Masjid al-Haram yang terletak di Mekah (di negara Arab Saudi).

Di Masjid al-Haram itulah terletaknya Kaabah. Perintah Allah ini terkandung dalam al-Quran (yang bermaksud):

“Dan dari mana sahaja engkau keluar (untuk mengerjakan solat), maka hadapkanlah mukamu ke arah Masjid al-Haram (Kaabah); dan sesungguhnya perintah berkiblat ke Kaabah itu adalah benar daripada Tuhanmu. Dan (ingatlah), Allah tidak sekali-kali lalai akan segala apa yang kamu lakukan.” (Al-Baqarah 2 : 149)

Namun Allah memberikan kelonggaran kepada mana-mana Muslim yang kehilangan arah kiblat untuk menghadap mana-mana sahaja jika ingin menunaikan solat (contohnya sewaktu berada di dalam kapal terbang dalam tempoh yang lama).

Perkara ini sekali lagi membuktikan bahawa Muslim sama sekali tidak menyembah Kaabah. Allah berfirman dalam al-Quran (yang bermaksud):

“Dan Allah jualah yang memiliki timur dan barat, maka ke mana sahaja kamu arahkan diri (ke kiblat untuk menghadap Allah), maka di situlah arah yang diredai Allah; sesungguhnya Allah Maha Luas (rahmat-Nya dan limpah kurnia-Nya), lagi sentiasa Mengetahui.” (Al-Baqarah 2 : 115)

Melalui pengalaman para pendakwah, terdapat satu lagi soalan yang datang daripada bukan Muslim mengenai keesaan Tuhan, “Mengapa Allah menggunakan perkataan ‘Kami’ yang merujuk kepada diri-Nya dalam al-Quran? Tidakkah ini menunjukkan Tuhan itu banyak?”

Jika dilihat kepada soalan ini, mungkin pihak bukan Muslim yang bertanya itu telah mempunyai sedikit pengetahuan mengenai isi kandungan al-Quran.

Memang benar terdapat ayat dalam al-Quran yang mana Allah menggunakan perkataan ‘Kami’ apabila merujuk kepada Tuhan. Sebagai contoh ayat dalam Surah al-Hijr, surah ke-15 ayat 87 (yang bermaksud):

“Dan sesungguhnya Kami telah memberi kepadamu (wahai Muhammad) tujuh ayat yang diulang-ulang bacaannya dan seluruh al-Quran yang amat besar kemuliaan dan faedahnya.”

Namun ‘Kami’ yang difahami di sini bukan merujuk kepada kemajmukan bilangan (plural of numbers), tetapi merujuk kepada kemajmukan penghormatan (plural of respect).

Penggunaan konsep sebegini sebenarnya bukanlah asing bagi kita kerana ia juga digunakan dalam kehidupan manusia terutamanya oleh para pemerintah dan golongan bangsawan.

Contohnya, Ratu England dalam ucapan rasminya biasa menggunakan perkataan ‘We’ yang bermaksud ‘Kami’. Penggunaan seperti ini diiktiraf dalam bahasa dan dinamakan sebagai “royal we” dalam bahasa Inggeris.

Begitu juga ungkapan popular Rajiv Gandhi, bekas Perdana Menteri India dalam bahasa Hindi, “Hum dekhna chahte hain…” (Kami ingin melihat…). Justeru penggunaan perkataan ‘Kami’ dalam al-Quran bukan bermaksud Tuhan itu banyak atau lebih daripada satu, tetapi adalah untuk menunjukkan kebesaran, kekuasaan dan kemuliaan Allah (glorification).

Wan Muhammad Wan Ibrahim adalah Pengarah Jabatan Pengurusan Daie dan Sukarelawan, Hidayah Centre Foundation dan Ketua Jawatankuasa Dakwah, IKRAM Negeri Selangor.

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Anak: Antara penyeri, ujian dan musuh

Setiap pasangan yang berkahwin sering kali mengimpikan kehadiran cahaya mata. Anak sering dikaitkan dengan penyeri keluarga dan pengerat kasih sayang antara dua jiwa yang mengikat tali perkahwinan.

Apakah sekadar itu posisi anak dalam Islam? Adakah sekadar menjadi penghias dan penyeri rumah tangga?

“Harta dan anak-anak adalah perhiasan kehidupan dunia tetapi amal kebajikan yang terus-menerus adalah lebih baik pahalanya di sisi Tuhanmu serta lebih baik untuk menjadi harapan.”

Firman Allah SWT dalam Surah al-Kahfi ayat 46 ini benar-benar menyentak rasa. Tidak mungkin kita ingin biarkan anak-anak kita sekadar menjadi perhiasan dunia dan menjadi alat untuk membanggakan kita di dunia semata.

Sering kali anak juga disebutkan sebagai anugerah kepada pasangan suami isteri. Rasa kasih serta sayang yang tertumpah kepada cahaya mata yang dikurniakan merupakan fitrah oleh Allah SWT secara semula jadi.

Bagaimana pula dengan cara mendidik anak-anak? Adakah ia juga semula jadi?

Ilmu mendidik anak-anak tidak pernah hadir secara semula jadi. Ia bukanlah barang gratis atau percuma yang diperolehi seusai dikurniakan cahaya mata.

Naluri menyayangi, mengasihi serta melindungi hadir secara semula jadi, namun ilmu keibubapaan merupakan suatu seni yang perlu dipelajari dan diterokai oleh kedua-dua ibu bapa sepanjang mereka bergelar orang tua.

Secara fitrahnya, ibu bapa cenderung untuk mempraktikkan ilmu keibubapaan mengikut apa yang dialami mereka bersama kedua-dua orang tua mereka dahulu. Namun, anak-anak dilahirkan pada zaman mereka sendiri.

Mereka lahir sebagai individu baharu yang unik walaupun datang dari rahim ibu yang sama. Keberadaan mereka di dunia ini adalah membawa identiti mereka sendiri, bukan menjadi bayangan kedua-dua ibu bapa mereka.

Mengenali posisi yang mampu dibawa oleh seorang anak kepada kedua-dua ibu bapa sangat penting dalam menentukan arah tuju pendidikan yang bakal diberikan oleh mereka.

Sudah tentu menjadi impian bagi kedua-dua orang tua agar mereka bahagia bersama zuriat mereka bukan sekadar di dunia semata, malah menjadi saham pula kepada mereka di akhirat sana.

Sebagai seorang hamba, kita tidak pernah terlepas daripada diuji oleh Allah SWT seperti dalam firman-Nya dalam Surah al-Baqarah ayat 155 yang bermaksud:

“Dan sesungguhnya Kami pasti akan menguji kamu dengan sedikit perasaan takut, kelaparan dan kekurangan harta benda dan jiwa dan buah-buahan (kerana Kami hendak melihat sama ada kamu sabar atau tidak atas ujian itu). Dan sampaikan berita gembira kepada orang-orang yang sabar.”

Begitulah juga apabila Allah kurniakan kita dengan anak-anak. Kita mengharapkan agar mereka menjadi pembuka pintu kebahagiaan kepada kita, namun mereka juga sebenarnya dihantar sebagai ujian kepada kedua-dua orang tua mereka.

Ini ada disebutkan oleh Allah SWT dalam firman-Nya dalam Surah at-Taghabun ayat 15 yang bermaksud:

“Sesungguhnya hartamu dan anak-anakmu hanyalah ujian (bagimu), dan di sisi Allah pahala yang besar.”

Menyedari kehadiran anak-anak dalam hidup kedua-dua ibu bapa sebagai ujian sudah cukup menggusarkan hati, apatah lagi jika kita tahu bahawa anak-anak juga mungkin menjadi musuh kepada mereka.

Tidak dapat dibayangkan, anak yang dikandung lebih sembilan bulan, dilahirkan dengan mempertaruhkan nyawa, disusukan sehingga sakit-sakit badan, dijaga sepanjang malam sehingga hilang nikmat tidur, akhirnya membesar sebagai musuh kita. Alangkah malangnya nasib kita jika ia terjadi.

Dalam Surah at-Taghabun ayat 64, Allah telah memberikan kita ingatan yang cukup tajam untuk kita sentiasa bersiap siaga:

“Wahai orang-orang yang beriman! Sesungguhnya di antara isteri-isterimu dan anak-anakmu ada yang menjadi musuh bagimu, maka berhati-hatilah kamu terhadap mereka.”

Dalam ayat Surah al-Mumtahanah ayat 3 Allah sebutkan pula:

“Kaum kerabat dan anak-anakmu (yang tidak menurut kamu beriman) sekali-sekali tiada bermanfaat bagimu pada hari kiamat. Dia akan memisahkan antara kamu. Dan Allah Maha Melihat apa yang kamu kerjakan.”

Jika kita mengambil serius akan ingatan Allah ini, kita tidak akan bermain-main dengan pendidikan kepada anak-anak kita hari ini. Kita tidak akan melengah-lengahkan untuk memasukkan pendidikan tauhid dalam jiwa mereka sekali gus mendekatkan mereka dengan pencipta.

Walau setinggi dan sehebat mana pun ilmu pendidikan keibubapaan yang kita tuntut, namun dengan mengembalikan jiwa anak-anak kita kepada Yang Maha Pencipta agar dipelihara itu lebih kita perlukan.

Doa yang tulus, ikhlas dan mendalam untuk kesejahteraan serta kemenjadian mereka lebih kita perlukan daripada dunia dan seisinya.

Hari ini mungkin kita berasa lelah untuk terus-terusan mendoakan mereka, namun sebenarnya kita sedang menanam benih agar apabila kita tiada kelak, doa mereka pula yang kita perlukan.

Inilah ekosistem kehidupan yang secara timbal balik berlaku kepada kita, sama ada kita suka mahupun tidak.

Orang sering berkata, doa dan restu ibu bapa penting untuk anak-anak berjaya di dunia dan akhirat, namun tidak kurang pentingnya juga menyediakan anak-anak yang soleh serta musleh (membaikkan yang lain) yang sering mendoakan kedua-dua ibu bapa mereka.

Jangan kita lupa akan hadis Nabi SAW:

“Apabila mati seorang manusia, terputuslah daripadanya amalannya kecuali tiga perkara: Sedekah jariah, ilmu yang dimanfaatkan dengannya atau anak yang soleh yang mendoakan baginya.” (HR Muslim [1631], an-Nasa’i [3651], Tirmidzi [1376] dan Abu Daud [2880])

Marilah kita sebagai ibu bapa melazimi untuk melantunkan doa buat anak-anak kita dalam apa jua keadaan dengan mengambil ibrah daripada kisah para Nabi Allah yang sering mendoakan zuriat mereka.

Jika Nabi Allah yang agung juga mendoakan zuriat dan keturunan mereka, apakah kita sebagai manusia biasa yang tidak pernah lari daripada dosa tidak terasa ada keperluan untuk mendoakan mereka?

“Ya Tuhan kami, anugerahkanlah kepada kami isteri-isteri kami dan keturunan kami sebagai penyenang hati (kami), dan jadikanlah kami imam (pemimpin) bagi orang-orang yang bertakwa.” (Surah al-Furqan: 74)

Roselinee Mohammad Radzi
Kolumnis Portal IKRAM

Rujukan :
Empat posisi anak dalam al-Quran

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Isu Jerebu: Malaysia Tuan Rumah Mesyuarat Ke-23

SERI KEMBANGAN – Malaysia menjadi tuan rumah Mesyuarat Ke-23 Technical Working Group (TWG) dan Sub-Regional Ministerial Steering Commitee (MSC) berkaitan Pencemaran Jerebu Merentas Sempadan pada hari ini dan esok secara dalam talian.

“Mesyuarat itu melibatkan menteri-menteri Alam Sekitar dari lima negara di selatan rantau ASEAN,” kata Menteri Alam Sekitar dan Air, Dato’ Sri Tuan Ibrahim Tuan Man.

Mesyuarat lima negara iaitu Brunei, Indonesia, Malaysia, Singapura dan Thailand membincangkan strategi pencegahan dan mitigasi pencemaran jerebu merentas sempadan.

“Saya akan mempengerusikan mesyuarat ini dan delegasi Malaysia akan diketuai oleh Timbalan Menteri Alam Sekitar dan Air.”

Dalam kenyataannya itu, beliau berkata, para Pegawai Kanan KASA, Kementerian Luar Negeri, Kementerian Tenaga dan Sumber Asli, Jabatan Alam Sekitar, Jabatan Meteorologi, Jabatan Peguam Negara dan lain-lain jabatan agensi berkaitan, akan turut bersama.

Dalam perkembangan lain, beliau berkata, sebanyak 4,111 aduan melibatkan pencemaran direkodkan dalam tempoh enam bulan bermula Januari hingga 30 Jun lalu.

“Daripada jumlah itu, lebih 80 peratus aduan diterima membabitkan pencemaran udara atau pembakaran terbuka,” kata Tuan Ibrahim.

Menurutnya, kebanyakan pencemaran yang dilaporkan berada di kawasan kilang yang terletak di sepanjang sungai.

“Secara keseluruhannya, aduan melibatkan kawasan kilang sepanjang sungai. Terdapat dua kawasan zon industri agak terkawal.”

Berikutan itu, kementeriannya bercadang untuk membangunkan satu sistem penapisan berpusat sebelum kilang ini ‘discharge’ ke sungai untuk rawat di situ dahulu.

“Yang kedua agak kritikal di kawasan kilang-kilang haram di tepi sungai dan sebagainya dan kita minta pihak PBT dan agensi berikan kerjasama yang amat baik untuk kawal benda-benda macam ini,” katanya.

Pihaknya memandang serius isu berkenaan dan tidak akan berkrompromi dengan mana-mana pihak yang dikesan melakukan kesalahan itu.